title: Supreme Commander: Forged Alliance

text: Supreme Commander sijoittuu kauas tulevaisuuteen. Tähtienvälisiä matkoja tehdään hetkessä kvanttiporttiteknologian avulla. Ihmiskunta kansoitti monia planeettoja Maan Imperiumin aikana. Imperiumi murtui eräiden tapahtumien johdosta osiin ja Cybranit ja Aeonit syntyivät. Imperiumin jäänteistä nousi UEF.


title: Supreme Commander: Forged Alliance

text: Kaikkien kampanjoiden lopussa loputon sota päättyy. Jokaisen lopussa on myös Forged Allianceen viittaava pätkä. UEF:n lopussa Black Sun - planeetantuhoajan lähistölle ilmestyy tunnistamattomia kohteita, jotka nähdään tutkassa. Cybranien lopussa päätietokone QAI ilmoittaa tuntemattomien vihollisten tulosta. Aeonien lopussa prinsessa Rhianne avaa silmänsä ja sanoo ”Ei!”.


title: Carey Loftin

text: Carey Loftin (31. tammikuuta 1914 – 4. maaliskuuta 1997) oli yhdysvaltalainen näyttelijä ja sijaisnäyttelijä. Hänen tunnetuin roolinsa oli Steven Spielbergin ohjaamassa elokuvassa "Kauhun kilometrit" (1971), jossa hän esitti rekkakuskia. Hänen kasvojaan ei kuitenkaan nähdä elokuvassa kertaakaan.


title: Café Tacvba

text: Café Tacvba on meksikolainen rockyhtye, jonka soittamaa musiikkia on vaikea luokitella mihinkään erityiseen ryhmään kuuluvaksi, koska sen musiikille on tyypillistä vastakohtaisuudet. Yhtye alkoi ammattimaisen toimintansa vuonna 1989, joskin yhtyen oli ollut olemassa jo aikaisemminkin. Yhtye on saanut runsaasti myös tunnustusta, sillä se on palkittu muun muassa Grammyllä ja Latin Grammyllä.


title: Café Tacvba

text: Aiemmin yhtyeen nimi oli Café Tacuba, mutta se muutti nimensä nykymuotoon, sillä se ei halunnut oikeusjuttuja jo aiemmin perustetun Mexico Cityn keskustassa sijaitsevan samanniminen ravintolan kanssa.


title: Café Tacvba

text: "Los Tabucos" kuten yhtyettä kansan kielellä kutsutaan, hallitsee useita eri tyylilajeja, ja tämä tekee siitä ehkä maansa innovatiivisimman rockyhtyeen. Se hallitsee tyylillisesti niin hip hopin, skan, rockin, metallin sekä muitakin tyylilajeja. Tämä on mahdollistanut yhtyeelle kymmenen albumin tekemisen, joissa kaikissa rytmi, äänet, instrumentit ja teemat ovat hyvinkin erilaisia. Heidän soundinsa ehkä suurin erikoisuus on Albarránin nasaalinen lauluääni, joka yhtyy hänen suureen hengityskapasiteettinsa. Yhtye esittää musiikkinsa espanjaksi, mutta siitä on ilmestynyt useita englanninkielisiä tulkintoja. Heidän musiikillaan on olut merkittävä vaikutus Meksikon uudempaan kansanmusiikkiin ja maan alkuperäisväestön musiikkiin. Myös useat meksikolaiset ja Yhdysvalloissa toimivat, etenkin espanjankieliset yhtyeet, ovat saaneet voimakkaita vaikutteita yhtyeen musiikista.


title: Sälekaihdin

text: Sälekaihdin on ikkunaan yleensä kiinteästi asennettava verho, joka on valmistettu langoilla toisiinsa yhdistetyistä puu- tai metallisäleistä. Kääntämällä säleiden suuntaa verhoon liittyvän mekanismin avulla huoneen valoisuutta voi helposti säätää ja samalla rajoittaa auringon suoraa paistetta. Samojen lankojen avulla sälekaihtimen voi myös kerätä nippuun, kokonaan pois ikkunan edestä.


title: Sälekaihdin

text: Sälekaihdin asennetaan tavallisimmin ikkunalasien väliin, mutta on olemassa myös kokonaan ikkunoiden sisä- tai ulkopuolelle asennettavia pinta-asennusmalleja.


title: Sälekaihdin

text: Sälekaihtimien historia ulottuu jo muinaiseen Egyptiin, jossa ihmiset sitoivat kaisloja toisiinsa peittääkseen talojensa ikkuna-aukot.


title: Sälekaihdin

text: Nykyisin puhutaan sälekaihtimien integroinnista. Käytännössä tämä tarkoittaa että säätötangot ja nostonarut eivät ole enää näkyvissä, vaan ne korvaa siisti ikkunan karmiin kiinnitetty rasia, jonka kautta kaihdinta voidaan säätää.


title: Leonhard Hess Stejneger

text: Leonhard Hess Stejneger (30. lokakuuta 1851 Bergen − 28. helmikuuta 1943 Washington, D.C.) oli norjalainen eläintieteilijä.


title: Leonhard Hess Stejneger

text: Hänen vanhempansa olivat Peter Stamer Steineger (1826–1921), kauppias ja tilintarkastaja, ja vaimonsa Ingeborg Catharina Hess (s. 1830). Stejneger opiskeli lakia ja filosofiaa Kristianian yliopistossa. Hän suoritti filosofian kandidaatin tutkinnon 1871 ja lakitieteen kandidaatin tutkinnon 1875. Filosofian tohtorin arvon yliopisto myönsi hänelle vuonna 1930 kunnianosoituksena tieteellisistä ansioista.


title: Leonhard Hess Stejneger

text: Stejneger kiinnostui luonnosta ja linnuista teini-ikäisenä, 15-vuotiaana. Hän piti tarkkaa kirjaa keräämistään linnuista vuosina 1867–1874. Vuosina 1869–1871 hän asui äitinsä kanssa Meranossa Tirolissa, missä äidin piti asua terveydellisistä syistä. Hänen ensimmäinen julkaisunsa oli "Ornithologische Notizen, aus Meran, Süd-Tirol, während der Winter 1869/70 un 70/71" ("Journal für Ornithologie", maaliskuu 1871 ss. 122–124). 1871 hänet valittiin "Deutsche Ornithologische Gesellschaft in Berlin"in jäseneksi. Samoihin aikoihin hän kirjoittaa sukunimekseen Stejneger. Hän aloitti lyhyen lakimiehen uran ja avusti isänsä liiketoimintaa.


title: Leonhard Hess Stejneger

text: Steinegerin suku oli vuoteen 1880 saakka Bergenin vauraimpia, mutta silloin isän liiketoimet alkoivat mennä huonosti ja päättyivät lopulta konkurssiin. Leonhardin piti etsiä itselleen uusi ammatti, ja koska liike-elämä ei kiinnostanut häntä suuremmin, hän ryhtyi luonnontieteilijäksi. Bergenin museolla ei ollut tarjota hänelle työtä eikä muualtakaan ollut tarjolla kuin lyhytaikaisia sijaisuuksia. Jean Cabanis neuvoi häntä menemään Amerikkaan. Samoihin aikoihin, 30. lokakuuta 1876, Leonhard avioitui bergeniläisen opettajan Anna Normannin kanssa. Elokuussa 1881 Leonhard lähti Norjasta ja saapui Washingtoniin 21. lokakuuta. Vaimo ei kuitenkaan halunnut lähteä Amerikkaan, vaan jäi Bergeniin, ja myöhemmin heille tuli avioero.


title: Leonhard Hess Stejneger

text: Stejneger sai paikan Smithsonian-instituutissa Spencer Fullerton Bairdin alaisena ja ryhtyi tutkimaan Uuden maailman lintuja. Ensimmäisen julkaisunsa instituutissa hän teki joutsenista. Baird lähetti hänet tutkimaan Komendöörinsaaria. Hän pestautui U.S. Signal Servicen palvelukseen perustamaan havaintoasemia Aleuttien Venäjälle kuuluvaan osaan. 5. huhtikuuta 1882 hän matkusti Alaskan kauppakomppanian ("Alaska Commercial Company") laivalla "Aleksander II" San Franciscosta ja saapui Gavaniin Beringinsaarelle 8. toukokuuta. Täällä hän ryhtyi tekemään säähavaintoja kolmasti päivässä, tehden samalla luonnontieteellisiä havaintoja. Kesä-heinäkuussa hän perusti toisen havaintoaseman Petropavlovskiin Kamtšatkan niemimaalle. Hän työskenteli alueella toista vuotta, pääasiassa Beringinsaarella, ja palasi höyrylaiva "St. Paulilla" San Franciscoon 26. lokakuuta 1883. Matkaltaan hän toi suuren kokoelman eläinnäytteitä, muun muassa sukupuuttoon kuolleiden stellerinmerilehmän luita ja isomerimetson luurangon. Retkensä tieteellisestä annista hän laati kirjoituksen "Results of Ornithological Explorations in the Commander Islands and in Kamtscatka" (1885).


title: Leonhard Hess Stejneger

text: 1. joulukuuta 1884 hän sai museon lintuosaston apulaisintendentin viran, intendentin ollessa Robert Ridgway. Hän jatkoi työtään perehtymällä Japanin ja Havaijin linnustoon. 4. helmikuuta 1887 Stejneger sai Yhdysvaltain kansalaisuuden. 1889 hän sai nimityksen virkaatekeväksi intendentiksi ja hänen vastuulleen siirtyi myös matelijakokoelmien hoitaminen ja tutkiminen. Loppukesällä 1889 hän sairastui keuhkotulehdukseen ja terveytensä hoitamiseksi hän matkusti Flagstaffiin Arizonaan ja liittyi C. Hart Merriamin johtamaan kenttätutkijoiden ryhmään, joka tutki San Franciscon vuoristoalueen biologiaa. Saapuessaan Flagstaffiin hän oli niin huonossa kunnossa, että Merriam arveli hänen pian kuolevan. Stejnegerin toivomus oli nähdä Grand Canyon ennen kuolemaansa. Matkalla sinne hän kuitenkin alkoi toipua raittiissa ja aurinkoisessa ilmassa ja pian hän oli lähes entisellään. Parin kuukauden aikana hän tutki Arizonan ja Teksasin matelijoita ja sammakkoeläimiä ja palasi sitten takaisin Washingtoniin jatkamaan museotyöskentelyä.


title: Leonhard Hess Stejneger

text: 22. maaliskuuta 1892 hän avioitui Washingtonissa Helene Maria Reinersin (syntynyt Crefeldissä Saksassa) kanssa. 1907 he adoptoivat Kristianiassa pikkutytön, Ingan, sittemmin Inga Stejneger Miller. 1895 Stejneger julkaisi alansa klassikon, "The Poisonous Snakes of North America".


title: Leonhard Hess Stejneger

text: 28. toukokuuta 1895 Stejneger lähti uudelle matkalle Komendöörinsaarille San Franciscosta höyrylaiva Berthalla, vaihtoi alusta Unalaskassa ja saapui Beringinsaarelle 3. heinäkuuta. Heinäkuun lopulla hän teki matkan Copper Islandilla olevaan pohjanmerikarhuyhdyskuntaan ("Callorhinus ursinus"). Täällä hän havaitsi merisaukon yleiseksi. Hän asui myös Petropavloskissa jonkin aikaa ja palasi San Franciscoon 11. lokakuuta. Retkestään hän kirjoitti raportin "The Russian Fur Seal Islands" (1896). 1896 hän teki uuden matkan Komendöörinsaarille pohjanmerikarhuja tutkimaan. Tällä kertaa hän palasi takaisin Kuriilien ja Japanin kautta. 1897 hän teki kolmannen Komendöörinsaarten matkansa, mukanaan vaimonsa Helene. He saapuivat Beringinsaarelle 7. heinäkuuta kutteri "Grantilla". He palasivat Japanin kautta San Franciscoon 27. marraskuuta.


title: Leonhard Hess Stejneger

text: 1. kesäkuuta 1911 Stejnegeristä tuli Instituutin biologisen osaston johtaja. Heinäkuussa 1922 hän saapui, nyt 70-vuotiaana, jälleen Beringinsaarelle. Hän havaitsi, että pohjanmerikarhuyhdyskunta oli pienentynyt vuoden 1897 30 000 yksilöstä 2 000:een. Japanin Robben Islandilla sijaitseva yhdyskunta puolestaan oli suojelutoimien ansiosta kasvanut merkittävästi.


title: Leonhard Hess Stejneger

text: Poikkeuslain ansiosta hän oli Smithsonian-instituutin palveluksessa kuolemaansa saakka. Hän nimesi suuren joukon lintuja ja muita eläimiä, muun muassa pikkuvarpusen alalajin "saturatus" 1885.


title: Maj-Lis Rajala

text: Maj-Lis Rajala (oik. "Valtonen") (s. 26. huhtikuuta 1930 Tampere) on suomalainen balettitanssija, koreografi ja balettipedagogi.


title: Maj-Lis Rajala

text: Rajala aloitti balettiopinnot Oopperan balettikoulussa 1939 opettajanaan Alexander Saxelin. Hän oli kiinnitettynä Suomen Kansallisoopperan balettiin vuodesta 1948 ja oli sen soolotanssija vuodesta 1952 ja ensitanssija vuosina 1956–1971. Hän on ollut päätehtävissä melkein kaikissa merkittävissä kokoillan baleteissa ja ollut mukana Kansallisoopperan baletin ulkomaanvierailuilla. Hän oli Kansallisbaletin harjoittajana ja opettajana 1967, Helsingin Kaupunginteatterin balettimestarina 1977–1982, Oopperan balettikoulun pääopettajana 1979–1982 ja johtajana vuodesta 1982. Vuodesta 1995 Helsingin tanssiopiston ylimmän erikoiskoulutusluokan opettajana ja harjoittajana. Hän on opiskellut balettipedagogiikkaa ulkomailla. Hän on tehnyt myös koreografina.


title: Maj-Lis Rajala

text: Hän oli naimisissa Nils Rinkaman kanssa. Rinkama kuoli 1961. Hän solmi 1962 avioliiton Martti Valtosen kanssa.


title: Luettelo miehitetyistä avaruuslennoista

text: Luettelo miehitetyistä avaruuslennoista. Tässä avaruuslennolla tarkoitetaan lentoja, joiden suurin lentokorkeus ylitti 100 km tai jotka laukaistiin tässä tarkoituksessa mutta epäonnistuivat. 100 km on Fédération Aéronautique Internationalen määritelmä avaruuden alkamiselle.


title: Luettelo miehitetyistä avaruuslennoista

text: 23. lokakuuta 2007 mennessä on suoritettu 261 miehitettyä avaruuslentoa, joista 253 on saavuttanut kiertoradan onnistuneesti.Vasta suunnitteilla:


title: Tatjana Polnova

text: Tatjana Polnova (, s. 20. huhtikuuta 1979) on venäläinen seiväshyppääjä.


title: Tatjana Polnova

text: Polnova voitti universiadit vuonna 2003 ja samana vuonna myös n. 2004 hän oli yleisurheilufinaalin kakkonen ja seuraavana vuonna MM-kisojen nelonen ja yleisurheilufinaalin kolmonen. Polnova on kerran voittanut maansa mestaruuden: sisäradoilla vuonna 2004.


title: Tatjana Polnova

text: Polnovan seiväshyppyuran suurin saavutus on EM-pronssi vuodelta 2006. Hänen ennätyksensä on 478, jonka hän hyppäsi yleisurheilufinaalissa 2004.


title: Forrest Gump (romaani)

text: Forrest Gump () on Winston Groomin vuonna 1986 kirjoittama romaani, josta on tehty myös samanniminen elokuva. Kirjan humoristisuus perustuu paitsi päähenkilö Forrestiin ja käsittämättömiin seikkailuihin, joihin hän ajautuu, myös tapaan, jolla Forrest tarinaa kertoo. Hänen äidinkielentaitonsa eivät nimittäin ole huippuluokkaa: "Muut pingisjoukkueen pelaajat on tosi mukavia kavereita, ketkä tulee vähän kaikilta elämänaloilta, ja ne on minulle hirmu mukavia. Kinuskit on kanssa mukavia, kovasti toisenlaisia vinosilmiä kuin ne mitä minä näin Vietnamissa. Ensinnäkin nämä on siistiä ja puhtaita vinosilmiä ja oikein kohteliaita. Ja toiseksi nämä ei yritä murhata minua."


title: Forrest Gump (romaani)

text: Kirjan päähenkilö Forrest Gump toteaa olevansa idiootti syntymästä asti. Hän koettaa kaikesta huolimatta tehdä aina oikein, ja tämä saattaa hänet usein vaikeuksiin ja toisinaan sankaritekoihin. Gumpista tulee muun muassa Vietnamin sodan veteraani, huuliharpisti ja painija, katkarapukasvattaja ja amerikkalaisen jalkapallon pelaaja.


title: Forrest Gump (romaani)

text: Forrestin ystävä ja ainoa rakkaus on lapsesta asti tuttu Jenny Curran. Hippinuoruuden jälkeen Jennyn arvomaailma asettuu tasapainoisempiin uomiin eivätkä kaikki Forrestin tekemät ratkaisut miellytä häntä.


title: Forrest Gump (romaani)

text: Toinen ystävä on Bubba, pelikaveri yliopiston jalkapallojoukkueesta. Hän opettaa Forrestille huuliharpunsoittoa ja istuttaa tämän mielen perukoille ajatuksen katkarapubisneksestä. Kun yhteinen yliopistovuosi on takana, ystävykset eroavat. Seuraavan kerran he tapaavat maapallon toisella puolella.


title: Forrest Gump (romaani)

text: Luutnantti Dan, siviilissä historianopettaja, on ystävä vietnamilaisesta sotasairaalasta. Dan opettaa Forrestille oman elämänfilosofiansa, johon itse myöhemmin katkeroituneena lakkaa uskomasta. Vaikka usko elämää kohtaan hiipuu, usko Forrestin kykyihin ei lakkaa.


title: Forrest Gump (romaani)

text: Forrestin äiti on herkkä nainen, joka vuoroin puolustaa poikaansa, vuoroin häpeää - ei poikaansa vaan poikansa puolesta. Äiti kärsii aika ajoin talousvaikeuksista, joita Forrest haluaa parhaansa mukaan lievittää. Seikkailut vievät Forrestia kuitenkin sen verran kovaa vauhtia ympäri maailmaa, ettei hän ehdi äitiään juuri tapailemaan.


title: Forrest Gump (romaani)

text:
Sue on Forrestin avaruuslennolla mukana matkustanut oranki, joka nimestään huolimatta on uros. Sue ja Forrest tapaavat vielä useita kertoja seikkailun jälkeen, ja lopulta perustavat yhdessä katkarapuyrityksen Bubban perheen kotiseudulle.
Forrest Gumpin seikkailut jatkuvat kirjassa Gump ja kumppani, jossa mukaan kuvaan astuu myös huomattavasti isäänsä fiksumpi Forrest nuorempi, Jenny Curranin ja Forrest Gumpin poika. Kirjasta on tekeillä elokuvaversio, joka valmistunee joulukuussa 2011. Kirjan ilmestymisvuosi oli 1995. Alkuteoksen nimi on "Gump & Co".


title: Forrest Gump (romaani)

text: Forrest Gumpista on myös tehty elokuva, joka sai 6 Oscar-palkintoa ja 13 ehdokkuutta, muun muassa parhaan miespääosan Oscarin näyttelijä Tom Hanksille.


title: Lentopallon maailmancup

text: Lentopallon maailmancup on neljän vuoden välein pelattava maailman olympiakarsinta turnaus seuraaviin kesäolympialaisiin. Turnaus pelataan joka neljäs vuosi Japanissa kahdentoista joukkueen voimin. Maanosien parhaimmat joukkueet pääsevät osallistumaan maailmancupiin.


title: Lentopallon maailmancup

text: Turnaukseen saa paikan maanosien mestarit, ja karsintaturnauksen voittajat. Euroopassa tosin turnaukseen pääsee EM-kilpailuissa toiseksi sijoittunut joukkue suoraan, ilman karsintoja. Kaksi maata pääsee turnaukseen mukaan villillä kortilla, jonka saajan päättää kansainvälinen lentopalloliitto FIVB. Turnauksen kolme parasta joukkuetta selviytyvät seuraaviin kesäolympialaisiin. Muut joukkueet joutuvat karsimaan seuraavassa maailmankarsintaturnauksessa ja maanosan sisäisissä karsinnoissa. Turnaukseen osallistuva maa saa nimetä vain 12 pelaajaa.


title: Lentopallon maailmancup

text: Maailmancup järjestettiin ensimmäisen kerran vuonna 1965 Puolassa, Varsovassa. Tuolloin turnaukseen osallistuivat vain miehet. Vuonna 1973 järjestettiin ensimmäisen kerran naisille maailmancup turnaus Montevideossa, Uruguayssa. Vuodesta 1977 turnaus on pysynyt vakituisesti Japanissa. Tuolloin Japani sai toistaiseksi ainoan voittonsa, kun se voitti naisten puolella mestaruuden ennen Kuubaa. Miesten puolella Japani oli historian ensimmäisessä kotiturnauksessaan toinen.


title: Lentopallon maailmancup

text: Miesten puolella vain Neuvostoliitto, Brasilia ja Venäjä ovat voittaneet turnauksen useammin kuin kerran. Neuvostoliitto on voittanut turnauksen neljästi ja Brasilia ja Venäjä kahdesti. Naisten puolella Kiina ja Kuuba ovat olleet ylivoimaisia jo turnauksen alkuajoista lähtien. Kuuba on pystynyt voittamaan peräti neljä kertaa peräkkäin kun taas Kiina on ottanut kolme voittoa. Italian maajoukkue on voittanut turnauksen 2007 ja 2011.


title: Ambeon

text: Ambeon on alankomaalaisen muusikon Arjen Anthony Lucassenin musiikkiprojekti. Nimi Ambeon on yhdistelmä sanoista ambient ja Ayreon.


title: Ambeon

text: Projekti sai alkunsa, kun Lucassen halusi äänittää ambient-tyylisen instrumentaalialbumin. Prosessin aikana hän päätti, että naisen ääni sopisi joihinkin kappaleisiin. Lucassen oli kuullut 14-vuotiaan alankomaalaisen laulajattaren Astrid van der Veenin laulua, ja hänen äänensä sopi Lucassenin mukaan täydellisesti musiikkiin. Niinpä Lucassen otti yhteyttä van der Veeniin ja pyysi häntä kirjoittamaan sanat ja laulumelodiat joihinkin kappaleisiin. Lopulta albumille jäi vain kaksi instrumentaalikappaletta.


title: Ambeon

text: Lucassen ei ole vielä lopullisesti hyllyttänyt projektia ja hän on yhä yhteydessä van der Veeniin, mutta uutta albumia ei ole suunnitteilla.


title: Antonio Fogazzaro

text: Antonio Fogazzaro (25. maaliskuuta 1842 – 7. maaliskuuta 1911) oli italialainen kirjailija. Hän syntyi Vicenzassa ja valmistui lakimieheksi, mutta omistautui myöhemmin täysin kirjalliselle uralleen.


title: Uhra-Beata Simberg-Ehrström

text: Uhra Beata Simberg-Ehrström (1914–1979) oli suomalainen tekstiilitaiteilija. Hän oli modernin ryijyn uudistaja ja väriryijyn mestari.


title: Uhra-Beata Simberg-Ehrström

text: Uhra-Beata Simberg-Ehrström aloitti opintonsa 17-vuotiaana. Hän opiskeli ensin Taideteollisuuskeskuskoulun keramiikkaosastolla vuosina 1931–1932 sekä 1935–1936. Hän siirtyi opiskelemaan tekstiiliosastolle vuosiksi 1932–1935.


title: Uhra-Beata Simberg-Ehrström

text: Simberg-Ehrströmin tuotantoon kuului ryijyjä ja käyttötekstiilejä. Hän oli vuodesta 1937 Suomen Käsityön Ystävien mallisuunnittelija, ja sen aikaisista ryijyistä on tunnetuin hänen suunnittelemansa "Metsä", joka oli esillä Montrealin maailmannäyttelyssä vuonna 1967 ja herätti siellä huomiota. Ryijy on sijoitettuna Helsingin kaupungin juhlahuoneistoon. Hän suunnitteli Tampereen tuomiokirkkoon kirkkotekstiilisarjan (alttarivaate, kalkkiliina ja kirjaliina), joka hankittiin sinne 1974. Sarja oli vaatimaton, jottei se veisi huomiota Hugo Simbergin taiteelta.


title: Uhra-Beata Simberg-Ehrström

text: Simberg-Ehrström sai Pro Finlandia -mitalin 1967, ja hänet palkittiin neljässä perättäisessä Milanon triennaalissa vuosina 1951, 1954, 1957 ja 1960. Simberg-Ehrström oli laajalti tunnettu poikkeuksellisen tarkasta värinäöstään sekä ryijyjensä värimaailman ainutlaatuisuudesta, mutta hänen töitään on kuitenkin ollut harvoin esillä. Simberg-Ehrströmin teoksiin yksinomaan keskittynyt näyttely oli vuonna 1980 pidetty muistonäyttely Taiteilijan Taideteollisuusmuseossa. Vuonna 2016 Simberg-Ehrströmin yksityisnäyttely on esillä galleria Elverketissä, Tammisaaressa sekä Pohjanmaan museossa Vaasassa.


title: Uhra-Beata Simberg-Ehrström

text: Simberg-Ehrströmin isä oli taiteilija Hugo Simberg. Heidän töidensä yhteisnäyttely järjestettiin 2005 Tampereella Taiderakennus 1:ssä eli Kuusvooninkisessa.


title: Alexandre Astruc

text: Alexandre Astruc (13. heinäkuuta 1923 Pariisi – 19. toukokuuta 2016) oli ranskalainen elokuvaohjaaja, elokuvakriitikko ja kirjailija. Hänelle myönnettiin vuonna 1994 Ranskan akatemian René Clair -palkinto.


title: TMP

text: TMP voi tarkoittaa muun muassa seuraavia asioita:


title: Materialistinen historiankäsitys

text: Materialistinen historiankäsitys eli historiallinen materialismi on dialektisen materialismin mukainen yhteiskuntatieteellinen ja filosofinen teoria. Materialistisessa historiankäsityksessä eli historiallisessa materialismissa filosofinen materialismi ulotetaan luonnon tiedostamisesta ihmisyhteiskunnan tiedostamiseen. Historiallisen materialismin tutkimuskohde on yhteiskunta. Historiallisen materialismin mukaan tuotanto viime kädessä määrää muut yhteiskunnassa tapahtuvat ilmiöt. Yhteiskunnalliset suhteet jaetaan materiaalisiin ja ideologisiin, joista jälkimmäiset muodostavat edellisten yläpuolella olevan "päällysrakenteen" (synonyymi ylärakenteelle). Materiaaliset suhteet ovat yhteiskunnallisten suhteiden "perusta".


title: Materialistinen historiankäsitys

text: Historiallisen materialismin mukaan yhteiskuntia on seuraavia tyyppejä:


title: Materialistinen historiankäsitys

text: Kukin listassa oleva tyyppi on edellistä korkeampi, ts. tuotantovoimien kehitysaste on siinä edellistä korkeampi.


title: Materialistinen historiankäsitys

text: Historiallisen materialismin mukaan luokat ovat sellaisia ihmisryhmiä, jotka eroavat toisistaan ennen kaikkea sen mukaan, mikä on niiden paikka suhteessa taloudelliseen tuotantoon. Luokat eroavat toisistaan myös sen mukaan, millä keinoin ja missä määrin ne saavat osansa yhteiskunnallisesta tulosta.


title: Materialistinen historiankäsitys

text: Luokkataistelun synnyttää eri luokkien aseman vastakkaisuus yhteiskunnassa ja niiden etujen välinen ristiriita. "Kommunistisen puolueen manifestissa" sanotaan:


title: Materialistinen historiankäsitys

text: Luokkia sanotaan "antagonistisiksi", jos niiden edut ovat vastakkaiset ja sovittamattomat. Antagonistisia luokkia ovat mm. orjanomistajat ja orjat.


title: Materialistinen historiankäsitys

text: Historiallisen materialismin mukaan "yhteiskunnallinen vallankumous" on sellainen laadullinen harppaus yhteiskunnan kehityksessä, minkä tuloksena toinen yhteiskuntataloudellinen muodostuma vaihtuu toiseen. Historiallisen materialismin mukaan yhteiskunnallisten vallankumousten syvin syy on uusien tuotantovoimien ja aikansa eläneiden tuotantosuhteiden välisessä ristiriidassa. Tuotantovoimien ja tuotantosuhteiden välinen ristiriita ilmenee luokkien yhteentörmäyksenä. Taloudellisella alalla yhteiskunnallisen vallankumouksen päätarkoituksena on ratkaista kehittyvien tuotantovoimien ja aikansa eläneiden tuotantosuhteiden välinen ristiriita ja poliittisella alalla vallankumous ratkaisee aikansa eläneen poliittisen päällysrakenteen ja muovautuvien uusien taloudellisten suhteiden eli taloudellisen kehityksen kypsyneiden tarpeiden välisen ristiriidan. Vallankumouksen perustunnusmerkkinä on valtiovallan siirtyminen yhden luokan käsistä toisen luokan käsiin. "Vastavallankumous" tarkoittaa vallan palauttamista entiselle hallitsevalle luokalle.


title: Materialistinen historiankäsitys

text: Historiallisen materialismin eräs perusväittämä on, että "kansa on tärkein historian luoja, historian reaalinen subjekti". Käsite "kansanjoukot" on historiallisesti muuttuva kategoria, jota luonnehditaan seuraavilla kriteereillä:


title: Materialistinen historiankäsitys

text: Historiallisen materialismin mukaan historiallisen edistyksen kriteeri on tuotantovoimien kehitystaso. Tässä kuitenkaan tuotantosuhteita ei eristetä tuotantovoimista, esim. laskemalla tuotantovoimien kehitystasoksi pelkkä tekninen kehitystaso.


title: René Clair

text: René Clair (11. marraskuuta 1898 Pariisi – 15. maaliskuuta 1981 Neuilly-sur-Seine) oli ranskalainen elokuvaohjaaja. Hän sai Cambridgen yliopiston kunniatohtorin arvon ja vuonna 1960 paikan Ranskan akatemiasta.


title: René Clair

text: Clair oli oman aikansa menestyneimpiä ranskalaisia ohjaajia. Hänen tunnetuimpien elokuviensa joukkoon lukeutuu "Meidän vapaus" ("A nous la liberté", 1931).


title: René Clair

text: Vuonna 1994 perustettiin edesmenneen elokuvaohjaajan kunniaksi nimetty René Clair -palkinto. Ranskan akatemia on myöntänyt sen siitä lähtien vuosittain.


title: Hermann Mayer Salomon Goldschmidt

text: Hermann Mayer Salomon Goldschmidt (17. kesäkuuta 1802 – 26. huhtikuuta 1866) oli saksalais-ranskalainen tähtitieteilijä. Hän syntyi Frankfurtissa ja aloitteli uraa taidemaalarina ennen uuden intohimonsa löytymistä tähtitieteestä.


title: Hermann Mayer Salomon Goldschmidt

text: Goldschmidt palkittiin Royal Astronomical Societyn kultamitalilla vuonna 1861.


title: Hermann Mayer Salomon Goldschmidt

text: Goldschmidt ilmoitti huhtikuussa 1861 löytäneensä Saturnukselta yhdeksännen kuun, "Chironin", mutta löytö osoittautui väärinkäsitykseksi. Hän kuitenkin löysi neljätoista asteroidia, ja hänen mukaansa nimettiin kuun kraatteri sekä 1614. asteroidi.


title: Kaufbeuren

text: Kaufbeuren on kaupunki Baijerin osavaltiossa, eteläisessä Saksassa. Se sijaitsee itäisen Allgäun alueella, Schwabenin hallintopiirissä Wertach-joen varrella. Vuoden 2007 elokuun lopussa kaupungin asukasluku oli 43 750. Sen pinta-ala on 40,02 neliökilometriä ja asukastiheys 1093 as./km².


title: Kaufbeuren

text: Kaufbeuren on kehittynyt frankkilaisesta kuninkaanhovista, joka perustettiin vuoden 740 tienoilla lähelle Baijerin herttuakunnan rajaa. Varhaisin tunnettu maininta Kaufbeurenista on peräisin vuodelta 1126. Vuodesta 1286 vuoteen 1803 se oli vapaa valtakunnankaupunki (), jonka jälkeen se siirtyi Baijerin hallintaan.


title: Charles T. Kowal

text: Charles Thomas Kowal (s. 8. marraskuuta 1940 – 28. marraskuuta 2011 Cinebar, Washington) oli yhdysvaltalainen tähtitieteilijä. Hän löysi kaksi Jupiterin kuuta: Ledan vuonna 1974 ja Themiston 1975.


title: Charles T. Kowal

text: Kowal löysi uransa aikana myös useita supernovia, asteroideja ja komeettoja, esimerkiksi 2060 Chironin 18. lokakuuta 1977.


title: Charles T. Kowal

text: Yhdysvaltain kansallinen tiedeakatemia myönsi Kowalille vuonna 1979 James Craig Watsonin mitalin.


title: Jetsonit

text: Jetsonit () on yhdysvaltalainen piirrossarja, jonka tuotti Hanna-Barbera Productions 1960-luvulla. Sarjan ensimmäisiä jaksoja esitettiin ABC-kanavalla syyskuusta 1962 aina vuoteen 1963 asti 24 jakson verran. Suosion myötä sarjasta lopulta tuotettiin yhteensä 51 jaksoa lisää, jotka esitettiin Yhdysvalloissa vuosien 1985–1987 välisenä aikana. Sarjan päätyttyä siitä tehtiin kolme animaatioelokuvaa vuosina 1987, 1988 ja 1990.


title: Jetsonit

text: Jetsonit sijoittuu tulevaisuuteen Orbit City nimiseen kaupunkiin, jossa seurataan Jori (George) Jetsonin (George O'Hanlon) perheen tavallista elämää tulevaisuudessa, jolloin autot lentävät ja robotit helpottavat jokapäiväistä työtä muutamassa sekunnissa. Perheeseen kuuluvat vaimo Liisa (Jane) (Penny Singleton), tytär Tiina (Judy) (Janet Waldo), poika Elmo (Elroy) (Daws Butler), heidän koiransa Astro (Don Messick), sekä palvelijatar-robotti Roosa (Rosey) (Jean Vander Pyl).


title: Jetsonit

text:
Jori tuo perheeseensä elannon työskentelemällä Spacely Space Sprockets yhtiössä, jossa hänen pomonaan toimii pienikokoinen, mutta ärhäkkä Cosmo S. Spacely (Mel Blanc), joka tunnetaan paremmin nimellä herra Spacely. Hänellä on tapana antaa Jorille potkut pienistäkin virheistä, mutta palkkaa hänet kuitenkin takaisin rauhoituttuaan hetkeksi. Jori työskentelee yhdessä R.U.D.I.-nimisen tietokoneen kanssa, joka harvemmin kestää ylikuormitusta, jota Spacely aiheuttaa vaativilla tehtävillään. Jorin ainut huoli ei kuitenkaan ole hänen pomonsa vaan eräs toinen pomo W.C. Cogswell (Daws Butler), joka omistaa Spacelyn kilpailija yhtiön Cogswell Cogs. Hän pyrkii yleensä kaikin keinon saamaan Jorin sabotoimaan Spacelyn yhtiötä, joka tuntuu olevan Cogswellin tiellä.
Wizard Magazine listasi vuonna 2001 Jetsonit sijalle 70 laatimassaan kautta aikain sadan parhaan animaatiosarjan listalla. Se listattiin tammikuussa 2009 IGN-sivuston laatiman sadan parhaan animaatiosarjan listalle sijalle 46.


title: Jetsonit

text: Hanna-Barbera tuotti sarjan pohjalta kaksi animoitua televisioelokuvaa, "The Jetsons Meet the Flintstones" (1987) ja "Rokkaava Judy Jetson" ("Rockin' with Judy Jetson", 1988), sekä yhden teatterilevityksessä olleen animaatioelokuvan, "Jetsonit" ("Jetsons: The Movie", 1990).


title: Ephel Duath

text: Ephel Duath on italialainen progressiivista metallia esittävä yhtye.


title: Ephel Duath

text: Ephel Duath perustettiin vuonna 1998 Padovassa, Italiassa. Yhtye aloitti studioprojektina Davide Tison (laulu, kitara, koskettimet) ja Giuliano Mogicaton (laulu, kitara, basso) ohjastuksella. Yhtyeen nimi tulee J.R.R. Tolkienin kirjasta "Taru sormusten herrasta".


title: Ephel Duath

text: Kun yhtye oli myynyt ensimmäistä - ja viimeistä - demoaan "Operaa" yli tuhat kappaletta, yhtye julkaisi debyyttialbuminsa "Phormulan" Code666 -levy-yhtiön nimissä vuonna 2000.


title: Ephel Duath

text: Tämän jälkeen Ephel Duath solmi sopimuksen Earache -levy-yhtiön kanssa ja julkaisi vuonna 2001 albumin "Rephormula", joka sisälsi debyyttialbumin lisäksi heidän "Opera" -demonsa.


title: Ephel Duath

text:
Davide Tiso tahtoi nyt muuttaa yhtyeen kokoonpanoa. Hän halusi mukaan henkilöitä, joilla olisi hardcore punk-, jazz-, blues-, funk- ja progressive rock -vaikutteita. Niinpä yhtyeeseen otettiin Luciano George Lorusso lauluun, Davide Piovesan rumpuihin, Davide Tolomei puhtaisiin lauluihin ja Fabio Fecchio bassoon. Giuliano Mogicato ei ollut enää yhtyeessä mukana.
Tällä kokoonpanolla yhtye julkaisi albumin "The Painter's Palette" vuonna 2003.


title: Ephel Duath

text:
Vuoden 2005 loppupuolella Ephel Duath julkaisi uuden albumin "Pain Necessary to Know". Tällä levyllä Davide Tolomei ei enää ollut mukana. Albumin äänitysten jälkeen rumpali Davide Piovesan erosi yhtyeestä ja hänet korvasi Sergio Ponti.
Myöhemmin basisti Fabio Fecchio erotettiin yhtyeestä.


title: Ephel Duath

text: Vuonna 2007 Ephel Duath julkaisi remix-albumin, "Pain Remixes the Known", levystä "Pain Necessary to Know".


title: Ephel Duath

text: Ephel Duath julkaisi uuden albuminsa "Through My Dog's Eyes" 26. tammikuuta 2009. Levyn äänitysten jälkeen laulaja Luciano George Lorusso joutui jättämään bändin.


title: Japan Pop

text: Japan Pop oli Mimiko Median kustantama japanilaisen populaarikulttuurin harrastajien aikakauslehti. Se käsitteli ensisijaisesti animea, mangaa sekä japanilaista musiikkia ja pelejä. Japan Popin toimitus koostui suureksi osaksi Anime-lehden entisestä, kuukautta ennen Japan Popin ensimmäisen numeron julkaisemista irtisanoutuneesta toimituskunnasta, ja suuri osa Animen entisistä vakiopalstoista ilmestyikin Japan Popissa uudella nimellä. Myöhemmin toimituskunnassa tapahtui muutoksia, eikä lehden lopettaessa toimintansa mukana enää ollut yhtä paljon alkuperäisen "Animen" tekijöitä. Varsinkin loppua kohden Japan Popin sisällössä painottui populaarikulttuurin lisäksi japanilainen kulttuuri yleisemmin; esimerkiksi matkailu, historia, ruoka ja tapakulttuuri.


title: Japan Pop

text: Lehti kustantamoineen perustettiin vuonna 2007 "Animen" kilpailijaksi, ja ensimmäinen numero lähetettiin syyskuussa noin tuhannelle henkilölle, joiden oletettiin olevan kiinnostuneita aiheesta. Japan Pop lopetti syksyllä 2015 Mimiko Median konkurssiin johtaneiden taloudellisten vaikeuksien vuoksi. Viimeinen ilmestynyt numero oli 5/2015.


title: Japan Pop

text: Lehden 1. päätoimittajana työskenteli koko lehden ilmestymisen ajan Jari Lehtinen ja 2. päätoimittajana työskentelivät Mauno Joukamaa (2007-2010), Leena Eerolainen (2010-2013) ja Riikka Haapanen (2013-2015). Lehdellä ei ollut työssä varsinaisia toimittajia, mutta vakituisen toimituskunnan lisäksi siihen kirjoittivat melko vakituisesti freelance-pohjalta useat kirjoittajat.


title: 1408 (elokuva)

text: 1408 on vuonna 2007 valmistunut kauhuelokuva, joka perustuu Stephen Kingin samannimiseen novelliin. Elokuvan on ohjannut ruotsalainen elokuvaohjaaja Mikael Håfström ja sen pääosassa ovat John Cusack, Samuel L. Jackson ja Mary McCormack.


title: 1408 (elokuva)

text: Elokuva kertoo epäsuositusta kauhukirjailijasta Mike Enslinistä (Cusack). Enslinin ura perustuu väitettyjen kummitustalojen tutkimiseen, mutta Enslin ei ole viime aikoina löytänyt mitään kiinnostavaa. Enslin saa kuitenkin tietää Dolphin-hotellista New Yorkissa ja sen salaperäisestä huoneesta 1408. Enslin päättää viettää yhden yön huoneessa ja saa yllättyä sen yliluonnollisista tapahtumista.


title: 1408 (elokuva)

text: Elokuvassa esiintyy monta kertaa epäonnenluku 13. Huoneen numero on 1408 (1 + 4 + 0 + 8 = 13) ja se sijaitsee hotellin 13. kerroksessa (kerroksen tosin sanotaan olevan 14., mutta koska 13. kerros on "jätetty pois", 14. kerros on oikeasti 13.).


title: 1408 (elokuva)

text: Hotellinjohtaja Gerald Olinin mukaan Dolphin avattiin lokakuussa 1912 (1 + 9 + 1 + 2 = 13). Kun Enslin avaa Raamatun ensimmäisen kerran, hän avaa sen Samuelin toisen kirjan 11. luvun kohdalta (2 + 11 = 13).


title: 1408 (elokuva)

text: Kun Enslin yrittää saada vaimoansa Lilyä lähettämään poliisit, hän kertoo osoitteeksi 2254 Lexington (2 + 2 + 5 + 4 = 13). Kun korjaaja saapuu, Enslin pyytää tätä tulemaan huoneeseen "vain 6 tai 7 jalan verran" (6 + 7 = 13). Termostaatti näyttää lämpötilaa 45 - 40 (4 + 5 + 4 + 0 = 13). Kun kelloradio lähtee viimeisen kerran päälle, kello näyttää ajaksi 3:37 (3 + 3 + 7 = 13).


title: 1408 (elokuva)

text: Kun Enslin vastaa viimeisen kerran puhelimeen, siellä sanotaan "viisi, tämä on viisi - kahdeksan, tämä on kahdeksan" (5 + 8 = 13). Postikortissa jossa lukee "Don't enter 1408" sisältää 13 merkkiä (heittomerkki + välilyönnit pois lukien). Nimi Michael Enslin sisältää 13 kirjainta ja M on aakkosten 13. kirjain.


title: 1408 (elokuva)

text: Ilta-Sanomien Harri-Ilmari Moilasen mukaan ohjaaja Mikael Håfströmillä on silmää yksityiskohdille ja draamallista vetoapuia antavat tehosteet. Tuloksena on hänen mukaansa "ammattitaitoisen intiimiä horroria, joka pitää otteessaan."


title: Caroline Herschel

text: Caroline Lucretia Herschel (16. maaliskuuta 1750 Hannover, Braunschweig-Lüneburgin vaaliruhtinaskunta – 9. tammikuuta 1848 Hannover, Saksan liitto) oli saksalaissyntyinen tähtitieteilijä. Hän aloitti uransa Uranuksen löytäneen veljensä William Herschelin apulaisena. Hän löysi itsekin muun muassa komeettoja ja kaasusumuja. Herschelistä tuli ensimmäinen tieteellisestä työstä palkkaa saanut nainen, kun Yrjö III palkkasi hänet virallisesti veljensä apulaiseksi. Herschel sai ansioistaan muun muassa ensimmäisen naisena Royal Astronomical Societyn kultamitalin.


title: Caroline Herschel

text: Caroline Herschel syntyi 1750 Hannoverissa. Hän oli kahdeksas Anna Ilse Moritzenin ja Issak Herschelin kymmenestä lapsesta. Caroline sairasti 10-vuotiaana pilkkukuumeen, mikä vaikutti hänen pituuskasvuunsa. Hän jäi alle 130 senttimetriä pitkäksi, ja hänelle jäi sairaudesta arpia.


title: Caroline Herschel

text: Herschelit olivat musikaalisia, ja Carolinen veli William Herschel muutti Englantiin opettamaan musiikkia ja soittamaan urkuja. Caroline muutti 22-vuotiaana veljensä perässä. Bathissä hänestä tuli menestyvä laulaja. Sisarukset tekivät menestyksekkään uran, mutta he kumpikin esiintyivät viimeisen kerran julkisesti vuonna 1782, jolloin William Herschel hyväksyi paikan Yrjö III:n hoviastronomina.


title: Caroline Herschel

text: William Herschel oli kiinnostunut tähtitieteestä 30-vuotiaana, ja Caroline työskenteli hänen avustajanaan. William oli löytänyt Uranuksen vuonna 1781. Hän aloitti 1783 20 vuotta kestäneen yötaivaan tutkimuksensa. Caroline kirjoitti ylös Williamin teleskoopilla tekemät löydökset. He koostivat 2 500 uutta kaasusumua ja tähtijoukkoa käsittäneen listan.


title: Caroline Herschel

text: Caroline Herschel tutki taivasta myös itsenäisesti pienemmällä laitteella. Hän löysi 26. helmikuuta 1783 avoimen tähtijoukon, joka tunnetaan nimellä NGC 2360. Kaikkiaan hän löysi 14 uutta kaasusumua, muun muassa NGC 205:n. Herschel havaitsi 1. elokuuta 1786 hitaasti liikkuvan kohteen työtaivaalla. Hän ilmoitti välittömästi löydöstään, ja hänestä tuli ensimmäinen komeetan löytänyt nainen. Caroline Herschel alkoi saada tunnustusta veljensä rinnalla, ja vuonna 1787 Yrjö III palkkasi virallisesti hänet veljensä apulaiseksi. Hän oli näin ensimmäinen nainen, joka sai palkkaa tieteellisestä työstä.


title: Caroline Herschel

text: Kun William Herschel meni naimisiin 1788, Caroline pystyi keskittymään enemmän tähtitieteeseen, sillä hänen ei tarvinnut enää keskittyä samalla tavalla kodinhoitamiseen. Seuraavan vuosikymmenen aikana hän löysi seitsemän komeettaa. Niistä viiden Herschelin katsotaan olleen ensimmäinen löytäjä. Hän tarkisti myös John Flamsteedin tekemän tähtiluettelon ja ilmoitti yli 550 tähden puuttumisesta.


title: Caroline Herschel

text: William Herschelin kuoltua vuonna 1822 Caroline palasi Hannoveriin, jossa hän eli loppuikänsä. Hannoverissa hän viimeisteli 2 500 kaasusumun ja tähtijoukon luettelonsa. Herschelille myönnettiin vuonna 1828 Royal Astronomical Societyn kultamitali. Seuraavan kerran kyseisen tunnustustuksen sai naispuolinen tutkija vasta vuonna 1996, jolloin mitali myönnettiin Vera Rubinille. Preussin tiedeakatemia puolestaan palkitsi Herschelin kultamitalillaan vuonna 1847.


title: Caroline Herschel

text: Johann Palisan 31. lokakuuta 1888 löytämä asteroidi 281 Lucretia on nimetty 97-vuotiaaksi eläneen Herschelin mukaan. Kuussa on myös C. Herschelin kraatteri.


title: Francis Baily

text: Francis Baily (28. huhtikuuta 1774 – 30. elokuuta 1844) oli brittiläinen tähtitieteilijä, joka havaitsi ensimmäisenä Bailyn helmiksi nimetyn ilmiön vuonna 1836. Hän voitti Royal Astronomical Societyn kultamitalin kahdesti: vuosina 1827 ja 1843.


title: The Urbz: Sims in the City

text: The Urbz: Sims in the City on suositun "The Sims" -pelin versio, jonka on kehittänyt Maxis. The Sims -pelissä tavoitteena on luoda hahmo ja asua omassa vuokratalossa. Urbzissa simit eivät kuitenkaan enää ole simejä, vaan urbzeja. Pelin päätarkoituksena on kerätä mainetta kaupungin eri alueilla.


title: The Urbz: Sims in the City

text:
Urbzissa on 9 eri aluetta, joilla mainetta kerätään. Pelin alueet ovat: Steissi (Metroasema), Säihkylä (Hienostunut kattohuoneisto), Cozmozkatu (Katu), Bensakuja (Prätkämiesten Kuja), Peräpotkula (Skeittipuisto), Jytkepätkä (Japanilaistyylinen silta), Sulatto (Syrjäinen kuja), Syrjäranta (Satama) ja Hormiharju (Katto).
Hyvällä maineella pelaaja pääsee alueiden VIP-klubeihin juhlimaan. Yöllä VIP-klubeihin tulee kuuluisuus nimeltä Tatu, joka auttaa pelaaja pelin etenemisessä. Pelin aikana eri alueilla kuluu erilaista musiikkia. Jokaisella alueella on myös oma tyylinsä, jonka mukaan täytyy pukeutua. Jokaisella alueella on myös omat tapansa. Tavoitteita suorittamalla voi saada rahaa, mainetta ja muita palkintoja. Jokaisella alueella pitää myös päihittää roisto, jolla on Tatun koneenosa. Kun kaikki koneenosat on saatu, saa urb kattohuoneiston käyttöönsä.
Musiikkia pelissä kuuluu paljon ja osa on hiphopryhmän "The Black Eyed Peas" tuotosta, mutta käännetty simkielelle.


title: Planet X

text: Planet X on vuonna 1999 perustettu yhdysvaltalainen progressiivista fuusiometallia soittava yhtye.


title: Planet X

text: Yhtye sai alkunsa, kun Dream Theaterin entinen kosketinsoittaja Derek Sherinian äänitti 1999 sooloalbuminsa Planet X. Hän työskenteli albumin äänityksissä rumpali Virgil Donatin kanssa. Yhteistyö toimi niin hyvin, että parivaljakko päätti perustaa yhtyeen. Yhtyeen kitaristiksi valittiin Tony MacAlpine. Yhtye julkaisi ensimmäisen albuminsa "Universe" vuonna 2000. Tom Kennedy soitti bassoa albumilla. Seuraavana vuonna yhtye konsertoi ahkerasti ja julkaisi livealbumin "Live from Oz" alkuvuonna 2002. Kiertueella basistina toimi Dave Larue. Yhtyeen seuraava studioalbumi, "MoonBabies", julkaistiin myös 2002. Tällä kertaa sekä Tom Kennedy että Billy Sheehan soittivat bassoa eri kappaleissa.


title: Planet X

text:
Tony MacAlpine erosi yhtyeestä vuonna 2004. Samana vuonna yhtyeen vakinaiseksi basistiksi valittiin Rufus Philpot. Kolmikko julkaisi uuden studioalbumin "Quantum" vuonna 2007.
Studioalbumit


title: Planet X

text: Livealbumit


title: Marianne Fredriksson

text: Marianne Fredriksson, o.s. Persson (28. maaliskuuta 1927 Göteborg – 11. helmikuuta 2007 Österåker) oli ruotsalainen kirjailija.


title: Marianne Fredriksson

text: Fredriksson julkaisi toistakymmentä romaania, joita on käännetty kymmenille kielille, useita myös suomeksi:


title: Diana Dors

text: Diana Dors (oik. Diana Mary Fluck; 23. lokakuuta 1931 Swindon, Englanti – 4. toukokuuta 1984 Windsor, Englanti) oli englantilainen näyttelijä ja seksisymboli.


title: Diana Dors

text: Diana Dorsia kutsuttiin lempinimellä ”Englannin Marilyn”. Hän olikin yksi 1950-luvun lukuisista vaaleaveriköistä ja seksipommeista. Hänen tunnetuimpia elokuviaan ovat muun muassa "Parempikin päivä koittaa" (The Weak and the Wicked, 1953), "Toiveitten laitakatu" (A Kid for Two Farthings, 1955), "Villit tyttäreni" (As Long As They're Happy, 1955), "Jumalaton vaimo" (The Unholy Wife, 1957) ja "Hyväilysi kosketus" (Deep End, 1970).


title: Diana Dors

text: Diana Dors oli elämänsä aikana kolme kertaa naimisissa. Hänellä oli myös kolme lasta. Hän kuoli syöpään 52-vuotiaana.


title: Haurukylä

text: Haurukylä on pieni maaseutukylä Tyrnävän kunnassa, entisen Temmeksen kunnan alueella. Se on rakentunut Temmesjoen varteen Ala-Temmeksen kylän ja Meijerinkylän välille. Kylä sijaitsi ennen keskeisesti nelostien varressa, mutta jäi siitä sivuun 1950-luvun alun ja puolivälin aikana suoritettujen valtatien linjausmuutosten jälkeen.


title: Haurukylä

text: Haurukylässä, Temmesjoen rannassa sijaitsee Mikkolan mylly ja saha. Kylällä on ollut oma peruskoulu, joka rakennettiin vuonna 1958.


title: San Marino Eurovision laulukilpailussa

text: San Marino osallistui ensimmäisen kerran Eurovision laulukilpailuun Belgradissa, Serbiassa 2008. Kesäkuussa 2007 maan yleisradioyhtiö kiinnostui Euroviisuihin osallistumisesta. San Marinon edustajaksi vuoden 2008 kilpailuihin valittiin Miodio kappaleellaan "Complice". Kappale jäi kuitenkin semifinaalin viimeiselle sijalle. Maa ei osallistunut vuoden kilpailuun vedoten taloudellisiin ongelmiin. San Marino teki paluun vuoden 2011 Eurovision laulukilpailussa, mutta ei selvinnyt semifinaalista finaaliin.


title: San Marino Eurovision laulukilpailussa

text: San Marinon edustuskappaleista kaksi on laulettu italiaksi ja viisi englanniksi.


title: San Marino Eurovision laulukilpailussa

text: Vuonna 2008 otettiin käyttöön kahden semifinaalin järjestelmä, jossa neljä suurinta rahoittajamaata sekä edellisen vuoden voittaja ovat automaattisesti finaalissa. Kaikki muut valtiot taistelevat finaalipaikasta kaksiosaisessa semifinaalissa. Kummastakin semifinaalista jatkoon pääsee yhteensä 20 maata.


title: San Marino Eurovision laulukilpailussa

text: Vuonna 2016 otettiin käyttöön uusi pisteidenlaskujärjestelmä, jolla halutaan pitää jännitys loppuun asti. Ennen vuotta 2016 voittaja saattoi selvitä jo hyvin varhaisessa vaiheessa pisteidenlaskua. Tämän ja usein moititun pisteiden vääristymisen takia haluttiin antaa molemmille äänestysryhmille täysin oma valta, joten pisteet jaettiin. Uudessa systeemissä jokaisen osallistujamaan raadit antavat pisteet 1-8, 10 ja 12. Sen jälkeen puhelinäänet julistetaan könttäsummina. Näin ollen voittaja selviää vasta kun eniten puhelinääniä saanut maa saa pisteet.


title: San Marino Eurovision laulukilpailussa

text: Ainoastaan finaalissa annetut pisteet näkyvät taulukossa. San Marino ei osallistunut kisoihin 2009 ja 2010. Vuosina 2008, 2011–2013 ja 2015–2018 San Marino ei selviytynyt finaaleihin, mutta äänesti niissä.


title: San Marino Eurovision laulukilpailussa

text: San Marino ei osallistunut kisoihin 2009 ja 2010 eikä selviytynyt finaaleihin 2008, 2011–2013 ja 2015–2017.


title: Salibandyn Suomen Cup (miehet)

text: TEHO Sport Suomen Cup on cup-järjestelmänä pelattava valtakunnallinen salibandykilpailu, johon voivat osallistua suomalaiset salibandyjoukkueet sarjatasosta riippumatta. Liiga- ja Divarijoukkueiden osallistuminen cupiin on pakollista. Miesten Cupin finaalin voittajajoukkue saa palkinnoksi 10 000€ ja häviäjä 5 000€.


title: Salibandyn Suomen Cup (miehet)

text: 1.-4. kierros


title: Salibandyn Suomen Cup (miehet)

text:
Suomen Cupin ensimmäiset 4 kierrosta pelataan alueellisina Eteläisellä-, Itäisellä-, Pohjoisella- ja Läntisellä alueella. Kierrokset 1.-3. pelataan turnaus muotoisesti. 4. kierroksesta eteenpäin ottelut pelataan yksittäisinä.
Kaikki II-VI-divisioona -joukkueet aloittavat Suomen Cupin ensimmäisellä tai toisella kierroksella.


title: Salibandyn Suomen Cup (miehet)

text: Samaan aikaan 4. kierroksen kanssa Divari-joukkueet pelaavat keskenään Divarin cup-kierroksen. Divari-kierroksen otteluissa pelataan myös pisteistä Divarin runkosarjassa. 4. kierrokselta ja Divari-kierrokselta jatkoon 5. kierrokselle etenee yhteensä 18 joukkuetta.


title: Salibandyn Suomen Cup (miehet)

text:
5.-8. kierros
Divari-kierrokselta ja 4. kierrokselta jatkoon päässeet joukkueet pelaavat keskenään cupin 5. kierroksella. Kierroksen otteluparit arvotaan alueellisesti. liiga-joukkueet pelaavat samaan aikaan 5. kierroksen kanssa liigan cup-kierroksen. Liiga-kierroksen otteluissa pelataan myös pisteistä Salibandyliigan runkosarjassa. 5. kierrokselta ja liiga-kierrokselta jatkoon 6. kierrokselle etenee yhteensä 16 joukkuetta.


title: Salibandyn Suomen Cup (miehet)

text: 6. kierroksen otteluparit arvotaan alueellisesti. Kierrokselta jatkoon cupin puolivälieriin pääsee 8 joukkuetta. Suomen cupin puolivälierien ja välierien otteluparit määrytyvät kaavion mukaan.


title: Salibandyn Suomen Cup (miehet)

text:
Finaalit
Cupin välierien voittajat pelaavat Suomen Cupin finaalissa.
Jokaisen alueen kaksi parasta II-VI-divisioonien joukkuetta pelaa Suomen Cupin aluefinaalissa.


title: Salibandyn Suomen Cup (miehet)

text: Suomen Cupissa jaetaan seuraavat rahapalkinnot:


title: Ofelia (henkilöhahmo)

text:
Ofelia on kuvitteellinen henkilö William Shakespearen näytelmässä Hamlet. Hän on nuori ylhäisönainen, hovimies Poloniuksen tytär ja Laerteksen sisar sekä näytelmän nimihenkilön, prinssi Hamletin rakkauden kohde.
Ofelia menettää järkensä Hamletin tapettua vahingossa Poloniuksen. Lopulta Ofelia hukkuu jokeen.


title: William L. Marcy

text: William Learned Marcy (12. joulukuuta 1786 Southbridge, Massachusetts – 4. heinäkuuta 1857 Ballston Spa, New York) oli yhdysvaltalainen poliitikko, joka toimi New Yorkin osavaltion kuvernöörinä sekä maansa sota- ja ulkoministerinä.


title: William L. Marcy

text: Marcy toimi New Yorkin korkeimman oikeuden apulaistuomarina 1829–1831, jonka jälkeen hän istui demokraattiedustajana senaatissa vuoteen 1833. Hän oli New Yorkin kuvernööri 1833–1838. Hän toimi presidentti James Knox Polkin sotaministerinä vuosina 1845–1849. Hän pyrki demokraattien presidenttiehdokkaaksi 1852, mutta hävisi. Seuraavana vuonna presidentti Franklin Pierce nimitti Marcyn ulkoministerikseen, ja hän palveli vuoteen 1857.


title: Páll Óskar Hjálmtýsson

text: Páll Óskar Hjálmtýsson (tunnetaan myös nimillä Páll Óskar ja Paul Oscar, s. 16. maaliskuuta 1970) on islantilainen pop-laulaja. Páll Óskar muistetaan hyvin Eurovision laulukilpailusta Dublinissa, jossa hän edusti maataan 1997.


title: Venäjän duuman vaalit 2007

text: Venäjän duuman vaalit 2007 järjestettiin 2. joulukuuta 2007. Vaaleissa valittiin 450 jäsentä duumaan eli maan parlamentin alahuoneeseen.


title: Venäjän duuman vaalit 2007

text: Jäsenet valittiin puoluelistoilta. Äänikynnys on näissä vaaleissa 7 % äänistä, kun se ennen oli 5 %. Kynnyksen ylittävistä puolueista paikat jaetaan suhteellisella vaalitavalla.


title: Venäjän duuman vaalit 2007

text: Lähteet:


title: Venäjän duuman vaalit 2007

text: Venäjän federaation kommunistinen puolue jättänee vaaleista valituksen Venäjän korkeimmalle oikeudelle sen keskuskomitean oikeudellisen osaston johtajan Vadim Solovjevin mukaan. Puolue odotti vaaleissa noin 25%-40% kannatusta. Puolue laskee omien puolueellisten vaalitarkkailijoidensa avulla vaihtoehtoista vaalitulosta. Vaalituloksen valmistelemiseen menee puolueen mukaan viikko.


title: Venäjän duuman vaalit 2007

text: ODIHR ei huolimatta siitä, että se haki vaaleja varten kokoon vaalitarkkailun ydinryhmän lopulta tullutkaan vaalitarkkailemaan vaaleja ilmoittamiensa viisuminsaantivaikeuksien vuoksi. Aikaisemmin oli esitetty myös kritiikkiä sitä kohtaan, että Venäjän federaatio esitti rajoituksia vaalitarkkailijoiden lukumäärän suhteen sekä mahdollisesti myös sen suhteen, mistä Euroopan turvallisuus- ja yhteistyöjärjestön jäsenvaltioista vaalitarkkailijoita saa tulla. Vaalitarkkailun periaatteena on ollut se, että vaalitarkkailijoita kutsuva valtio esittää kutsun, mutta ODIHR itse määrittelee vaalitarkkailun laadun ja laajuuden.


title: Venäjän duuman vaalit 2007

text: Venäjän puolelta esitettiin, että ODIRH:n lopullisesti ilmoitti kieltäytyvänsä Venäjän duuman vaalien vaalitarkkailusta vasta sen jälkeen, kun sen johtaja oli lähtenyt Yhdysvaltain vierailulle ja että tällä olisi saattanut olla vaikutus siihen, että ODIHR ilmoitti vain hieman myöhemmin kieltäytyvänsä vaalitarkkailusta.


title: Venäjän duuman vaalit 2007

text: Vaikka Euroopan turvallisuus- ja yhteistyöjärjestön demokraattisten instituutioiden ja ihmisoikeuksien toimisto kieltäytyi vaalitarkkailusta, ilmoittautui Euroopan turvallisuus- ja yhteistyöjärjestön parlamenttivaltuuskunta vaalitarkkailuun. Venäjän sille ehdottama tarkkailijamäärä oli aluksi 30, mutta ODIHR:n poisjäännin jälkeen sille tarjottiin mahdollisuutta 55 vaalitarkkailijaan, joista osa halukkaista perui aikeensa, minkä vuoksi OSCE PA lähettikin vain 31 vaalitarkkailijaa vaaleihin. Kansanedustaja Kimmo Kiljunen oli yksi OSCE PA:n vaalitarkkailijoista.


title: Venäjän duuman vaalit 2007

text: Myös Euroopan Neuvoston parlamenttivaltuuskunta osallistui vaalitarkkailuun samankaltaisin ehdoin. Kansanedustajat Sinikka Hurskainen ja Kimmo Kiljunen osallistuivat Euroopan Neuvoston vaalitarkkailuun.


title: Venäjän duuman vaalit 2007

text: Lisäksi Pohjoismaiden neuvoston parlamenttivaltuuskunta lähetti kolme vaalitarkkailijaa, joista yksi oli kansanedustaja Lyly Rajala.


title: Venäjän duuman vaalit 2007

text: Kolme parlamenttivaltuuskuntaa pitävät yhteisen lehdistötilaisuuden maanantaina 3. joulukuuta kello 12:30 Moskovan aikaan (11:30 Suomen aikaan).


title: Venäjän duuman vaalit 2007

text: Myös Itsenäisten valtioiden yhteisö lähetti vaalitarkkailijoita sekä Japani.


title: Venäjän duuman vaalit 2007

text: Opposition edustajat ovat arvostelleet vaaleja, joita ennen opposition kampanjaa on hankaloitettu ja sen edustajia on pidätetty. Näkyvin kriitikko Garri Kasparov syytti vaaleja farssiksi. Sekä Kommunistinen puolue että Oikeistovoimien liitto aikoivat valittaa vaalivilpistä oikeuteen. Oikeistovoimien liitto valitti, ettei sen tarkkailijoita päästetty aamulla vaalipaikoille. Kommunistisen puolueen johtaja Gennadi Zjuganovin mukaan nämä vaalit olivat Neuvostoliiton jälkeisen ajan likaisimmat.


title: Venäjän duuman vaalit 2007

text: Venäjän federaation keskusvaalilautakunta ilmoitti, että vaalit olivat täysin lailliset.


title: Venäjän duuman vaalit 2007

text: Yhtenäisen Venäjän puoluevaltuuston puheenjohtajiston apulaissihteeri Andrei Isajevin mukaan Venäjän federaation kommunistinen puolue käytti hallinnollista resurssia vaalikampanjassaan Vladimirin alueella. Isajev ilmoitti kuvernöörin ja koko hallinnon tukeneen kommunisteja näiden vaalikampanjassa sekä oli mainitsi kuvernöörin luvanneen kirjoittaa tukijoilleen esitteen, miten toimia oppositiossa.


title: Venäjän duuman vaalit 2007

text: Nykyisen neljännen duuman edustaja Vladimir Ryžkov ilmoitti, että vaalitulokseen on vaikutettu painostamalla ihmisiä äänestämään. Äänestysprosenttia on nostettu kymmenellä prosenttiyksilöllä painostamalla ihmisiä äänestämään, mikä on koitunut Yhtenäisen Venäjän eduksi, "mikä tarkoittaa tosiasiallisesti sitä, että ihmisiä keppien avulla suostuteltiin äänestämään Putinia".


title: Venäjän duuman vaalit 2007

text: Suomen ulkoasiainministeri Ilkka Kanervan mukaan vaalien ensitiedoin "venäläiset olivat valinneet jatkuvuuden".


title: Venäjän duuman vaalit 2007

text: Länsimaiset uutistoimistot sekä pääasiassa brittiläiset ja yhdysvaltalaiset joukkotiedotusvälineet ovat uutisoineet kriittisesti vaaleihin liittyviä mahdollisia väärinkäytöksiä.


title: Sisä-Suomen reunamuodostuma

text:
Sisä-Suomen reunamuodostuma (lyhenne S-Sr) on Päijänteestä länteen sijaitseva päätemoreeni eli reunamuodostuma, joka ulottuu Jyväskylän seuduilta Porin suuntaan.
Se syntyi preboreaalikaudella jääkauden päättymisvaiheen aikaisena kylmänä jaksona, Salpausselkien jälkeen, kun jäätikön perääntyminen pysähtyi vähäksi aikaa. Nykyisen käsityksen mukaan Sisä-Suomen reunamuodostumat syntyivät 11 000–10 900 vuotta sitten. Tämä reunamuodostuma syntyi vain muutaman sadan kilometrin levyiselle mannerjäätikön sektorille, Salpausselkiin liittyvät moreenimuodostumat ympäröivät koko mannerjäätikköä.


title: Tae Satoya

text: Tae Satoya (s. 12. kesäkuuta 1976 Sapporo) on japanilainen freestylehiihtäjä. Hän voitti olympiakultaa kumparelaskussa vuoden 1998 talviolympialaisissa Naganossa ja sijoittui pronssille vuoden 2002 talviolympialaisissa Salt Lake Cityssä.


title: John Forsyth (poliitikko)

text: John Forsyth, Sr. (22. lokakuuta 1780 Fredericksburg, Virginia – 21. lokakuuta 1841 Washington (DC)) oli yhdysvaltalainen poliitikko.


title: John Forsyth (poliitikko)

text: Forsyth istui Georgian edustajana Yhdysvaltain edustajainhuoneessa vuosina 1813–1818, 1823–1827 ja senaattorina 1818–1819 sekä 1829–1834. Hän toimi myös Yhdysvaltain Espanjan suurlähettiläänä vuosina 1819–1823 ja Georgian kuvernöörinä 1827–1829. Ulkomisterinä hän toimi vuosina 1834–1841. Hän kannatti orjuutta ja oli itsekin orjanomistaja.


title: Deidra Dionne

text: Deidra Dionne (s. 5. helmikuuta 1982 Battleford, Saskatchewan) on kanadalainen freestylehiihtäjä. Hän voitti pronssia freestylehypyissä vuoden 2002 talviolympialaisissa. Hän on voittanut hypyissä pronssia myös freestylen maailmanmestaruuskilpailuissa vuosina 2001 ja 2003.


title: Deidra Dionne

text: Dionne loukkaantui vakavasti syyskuussa 2005 ja oli lähellä halvaantua. Kaksi hänen niskanikamaansa liitettiin yhteen titaanilevyllä. Hän toipui leikkauksesta ja osallistui vuoden 2006 talviolympialaisiin Torinossa.


title: Pauhalla-patsas

text: Pauhalla-patsas on Pyhäjoen kirkonkylällä sijaitseva pronssinen patsas, joka kuvaa entisaikaista kalastusta ns. "pauhapyyntiä". Patsaan on veistänyt Kari Juva vuonna 1987. Patsaassa on takana teksti "Menneitten sukupolvien työlle" ja etupuolella olevassa pienessä silakkatynnyrissä, "kopeksessa", lukee "Jumala antaa suuret saaliit Pyhäjoen pojille".


title: Pauhalla-patsas

text: Pauha on vanha pyhäjokinen sana. Se on silakkamatalikko, vedenalainen karikko, jossa aallot pahimmin myrskysäällä pauhaavat. Pauhalla käytiin pauhaveneellä ja sieltä saatiin runsaimmat saaliit.


title: Aleš Valenta

text: Aleš Valenta (s. 6. helmikuuta 1973 Šumperk) on tšekkiläinen entinen freestyle-hiihtäjä. Hän voitti olympiakultaa freestylehypyissä vuoden 2002 talviolympialaisissa Salt Lake Cityssä. Jälkimmäisissä talviolympialaisissa Torinossa hän loukkaantui harjoituksissa eikä päässyt finaaliin puolustamaan voittoaan.


title: Matias Loppi

text: Matias Loppi (s. 22. maaliskuuta 1980) on suomalainen entinen jääkiekkoilija, joka siirtyi syyskuussa 2012 Italian kakkossarjassa pelaavaan SV Kalterniin. Pelipaikaltaan Loppi on keskushyökkääjä.


title: Matias Loppi

text: Loppi aloitti ammattilaisuransa vuonna 2000 siirtyessään HIFK:hon, jossa hän ei kuitenkaan tehnyt lainkaan tehoja. Sen jälkeen Loppi on edustanut SaiPaa, KJT:ta, Piteåta, SV Kalternia, Kiekko-Vantaata ja Pelicansia. Loppi oli yksi Pelicansin luottopelaajia. Hän teki kaudella 2005–2006 tehot 7+14, ja kaudella 2006–2007 tehot 16+25. Loppi siirtyi takaisin kasvattajaseuransa HIFK:n riveihin kaudeksi 2008–2009 kaksivuotisella sopimuksella. Ennen kauden 2009–2010 alkua Lopin sopimus HIFK:n kanssa purettiin ja Loppi siirtyi Saksaan, DEL-liigan Hamburg Freezers-seuraan. Kaudeksi 2010–2011 Loppi siirtyi Pelicansiin. Tammikuussa 2011 Loppi siirtyi Hämeenlinnan Pallokerhoon loppukauden mittaisella vuokrasopimuksella.


title: Matias Loppi

text: Loppi pelasi Pelicansissa kauden 2011–2012. Seuraavaksi kaudeksi hän siirtyi Mestis-joukkue KooKoohon, mutta hänen sopimuksensa mahdollisti ulkomaille siirron ennen marraskuun maaottelutaukoa. Loppi pelasi KooKoossa lopulta vain kaksi ottelua ja siirtyi sen jälkeen Italian kakkossarjan SV Kalterniin.


title: Luettelo 1960-luvun miehitetyistä avaruuslennoista

text: Tämä on luettelo 1960-luvun miehitetyistä avaruuslennoista.


title: Serafim Seppälä

text: Serafim Seppälä eli munkki Serafim (s. 12. lokakuuta 1970) on ortodoksinen pappismunkki, filosofian tohtori ja kirjailija. Hänet vihki papiksi 15.8.2012 Helsingin metropoliitta Ambrosius.


title: Serafim Seppälä

text: Serafimin teos "Tie ylösnousemukseen", joka käsitteli pääsiäistä edeltävää suurta paastoa, voitti ilmestymisvuonnaan 2006 pidetyn Kaikkien aikojen ortodoksinen kirja -äänestyksen. Lisäksi hän on kääntänyt suomeksi useiden idän kirkkoisien, muun muassa Johannes Krysostomoksen ja Iisak Niniveläisen tuotantoa.


title: Serafim Seppälä

text: Munkki Serafimin kirja "Vapaus" käsittelee vapauden käsitettä ja olemusta yhtäältä länsimaisen filosofian, toisaalta idän kirkon teologisen opetuksen valossa. "Vapaus" valittiin vuonna 2007 vuoden kristilliseksi kirjaksi. Kirja myi nopeasti viisi painosta ja on yksi Suomen eniten myytyjä ortodoksisia kirjoja.


title: Serafim Seppälä

text: Serafim Seppälä toimii systemaattisen teologian ja patristiikan professorina Itä-Suomen yliopistossa. Hänen tutkimusaiheitaan ovat muun muassa islamilainen ja idän kirkon mystiikka, varhaiskristillinen opetus Neitsyt Mariasta, Jerusalemin idea juutalaisuudessa, islamissa ja kristinuskossa, kristillisten apokryfikirjojen teologia, Efraim Syyrialaisen runous, itäsyyrialainen 600–700-luvun mystiikka, klassinen juutalainen raamatuntulkinta, kaunokirjallisuuden teologia, armenialaisten kansanmurhan perintö sekä itäisen kristikunnan estetiikka, erityisesti idän kirkkoisien kauneuskäsitys ja armenialainen kuvataide.


title: Kristittyjen vainot

text: Kristittyjen vainot ovat uskonnollisia vainoja, jotka kohdistuvat kristittyihin joko suoraan henkilökohtaisesti tai heidän instituutioihinsa ja pyrkimyksiinsä harjoittaa uskontoaan. Kristittyjen vainoja on ollut niin historiassa kuin nykyäänkin.


title: Kristittyjen vainot

text: Italialaisen tutkimuksen mukaan kristinuskon kaksituhatvuotisen historian aikana arviolta 70 miljoonaa kristittyä on menettänyt henkensä uskonsa takia, joista 45,5 miljoonaa 1900-luvun aikana. International Society of Human Rights -järjestön mukaan kaikista uskontonsa takia vainotuista maailman ihmisistä kristittyjen osuus on jopa 80 prosenttia.


title: Kristittyjen vainot

text: Kristityt lähetyssaarnaajat, kuten myös heidän työnsä seurauksena kristinuskoon kääntyneet ihmiset ovat monissa tapauksissa olleet vainojen kohteena, jopa marttyyrikuolemaan saakka.


title: Kristittyjen vainot

text: Nykyään kristittyjä vainotaan todennäköisesti pahimmin Open Doors -järjestön listalla 1. sijalla olevassa Pohjois-Koreassa, jossa 50 000–70 000 kristittyä on joutunut uskonsa takia vankileireille. Seitsemän seuraavaa sijaa ovat maita, joissa ääri-islamistiset tahot vainoavat kristittyjä järjestelmällisesti. Nämä maat ovat Somalia, Irak, Syyria, Afganistan, Sudan, Iran ja Pakistan. Esimerkiksi Sudanissa islamilaiset janjaweed-joukot ovat surmanneet jopa 1,5 miljoonaa kristittyä. WEA:n YK:lle tekemän raportin mukaan nykyään arviolta 200 miljoonaa kristittyä kärsii jonkinasteisesta vainosta. Tarkkoja arvioita kristittyjen marttyyrikuolemien määrästä nykyään ei ole. Professori Thomas Schirrmacher arvioi määrän olevan 7 000–8 000 luokkaa vuosittain. Kristillinen Open Doors -järjestö esittää marttyyrikuolemille arvion 1 200 vuodessa.


title: Kristittyjen vainot

text: Kristinusko sai alkunsa juutalaisuuden parista, ja Raamatun Uuden testamentin mukaan fariseukset, mukaan lukien Paavali Tarsoslainen ennen kristityksi kääntymistään, vainosivat varhaisia kristittyjä. Varhaiset kristityt julistivat Messiasta joka ei sopinut aikakauden odotuksiin. Kristityt uskoivat että Jeesus oli Jesajan kirjassa ja muissakin juutalaisten kirjoituksissa ennustettu Herran kärsivä palvelija, ja olivat toiveikkaita että heidän maanmiehensä hyväksyisivät uuden uskon ja näkemyksen uudesta Israelista. Huolimatta monista yksittäisistä kääntymyksistä kristinuskoon, voimakas vastustus oli havaittavissa heidän maanmiestensä keskuudessa.


title: Kristittyjen vainot

text: Erimielisyydet alkoivat suhteellisen pian Stefanuksen opetuksista Jerusalemissa (opetukset olivat epäortodoksisia tuon ajan juutalaisten oppien näkökulmasta) ja eivät koskaan lakanneet kaupungin olemassaolon aikana. Apostolien tekojen mukaan vuosi Jeesuksen ristiinnaulitsemisen jälkeen Stefanus kivitettiin syytettynä harhaoppisuudesta. Saul (joka myöhemmin kääntyi kristityksi ja muutti nimensä Paavaliksi) katseli kivitystä.


title: Kristittyjen vainot

text: Vuonna 41 Agrippa I joka jo piti hallussaan Antipaksen ja Filipin alueita, sai arvonimen "Juutalaisten kuningas", ja tavallaan muodosti uudelleen Herodeksen kuningaskunnan. Hän tavoitteli juutalaisten alamaistensa suosiota ja jatkoi kristittyjen vainoja, joissa Jaakob vanhempi menetti henkensä, Pietari pääsi pakoon täpärästi ja muutkin apostolit pakenivat.


title: Kristittyjen vainot

text: Ensimmäiset kristittyjen vainot alkoivat keisari Neron hallituskaudella, kun Rooman kaupunkia kohtasi suuri onnettomuus, Rooman palo, vuonna 64. Keisarin lahjoitukset ja jumalien lepyttely eivät pystyneet hälventämään ikäviä huhupuheita jotka väittivät, että tulipalo oli tahallisesti sytytetty. Lopettaakseen nämä puheet Nero teki syntipukeiksi kristityt ja rankaisi heitä kidutuksin.


title: Kristittyjen vainot

text: Myöhemmät vainot johtuivat kristittyjen vakaumuksellisesta ideologiasta, jonka nähtiin kiistävän maallisen vallan, keisarin, auktoriteetin. Vaikka Rooman valtakunta oli uskonnollisesti monikulttuurinen ja suvaitsevainen, oli jokaisen sen kansalaisen palvottava keisaria Jumalana , mistä kristityt kieltäytyivät. Tämä johti järjestelmällisiin vainoihin keisari Domitianuksen aikana 81–96. Ilmestyskirja kirjoitettiin samoihin aikoihin lohdutukseksi vainojen kohteeksi joutuneille kristityille.


title: Kristittyjen vainot

text: Kristinuskon leviäminen Rooman valtakuntaan laajemmalle loi vakavan jännitteen kristittyjen ja Rooman valtakunnan välille. Uskonvainojen laajuus ja voimakkuus riippuivat poliittisista ja taloudellisista suhdanteista ja henkilöityivät usein keisariin. Kirkkohistoriassa on perinteisesti puhuttu kymmenestä kristittyjä vainonneesta keisarista, jotka olivat:


title: Kristittyjen vainot

text: Todellisuudessa vainot olivat kuitenkin 200-luvulle saakka lähinnä paikallisia. Vasta vuonna 250 Decius määräsi ensimmäisenä koko valtakunnassa toimeenpantavaksi järjestelmälliset vainot kristinuskon hävittämiseksi kokonaan. Viimeiset ja kaikkein ankarimmat vainot aloitettiin Diocletianuksen kaudella 300-luvun alussa.


title: Kristittyjen vainot

text: Konstantinus Suuri lopulta antoi kristinuskolle tasavertaisen aseman 313, ja myöhemmin kristinuskoa alettiin myös poliittisista syistä suosia Rooman valtakunnan yhteisenä uskontona. Lopulta keisari Theodosius I:n aikana Kristinuskosta tuli valtionuskonto vuonna 380 ja keisari kielsi muiden uskontojen kuin kristinuskon harjoittamisen Rooman valtakunnassa 392. Saatuaan virallisen valtionuskonnon aseman kristityt aloittivat puolestaan vanhan pakanallisen kulttuurin ilmenemismuotojen hävittämisen eli vainoamisen.


title: Kristittyjen vainot

text: Japanissa 1600-luvulla Tokugawojen valtakaudella niin sanottu ”kristitty ongelma” oli Kyūshūn kristittyjen daimioiden sekä heidän eurooppalaisten kanssa käymänsä kaupan kontrollointi. Vuoteen 1612 saavuttaessa shōgunin palkollisten ja Tokugawan mailla asuvien oli käsketty luopua kristinuskosta. Lisää rajoituksia tuli vuonna 1616 (ulkomaisen kaupankäynnin rajoittaminen Nagasakiin ja Hiradoon, joka on saari Kyūshūsta koilliseen), 1622 (120 lähetyssaarnaajan ja käännynnäisen teloitus), 1624 (espanjalaisten karkotus) ja 1629 (tuhansien kristittyjen teloitukset). Vuoden 1635 suljetun maan käsky kielsi ketään japanilaista lähtemästä Japanista ja lähteneitä koskaan palaamasta. Vuonna 1636 hollantilaiset rajoitettiin Dejimaan, pienelle keinotekoiselle saarelle, joka täten ei ollut todellista japanilaista maaperää, Nagasakin satamassa.


title: Kristittyjen vainot

text: Shōgunaatti piti katolilaisia erittäin häiriötä aiheuttavina tekijöinä, mikä aiheutti katolilaisten vainon. Vuosina 1637–1638 käytiin Shimabaran kapina, missä tyytymättömät katolilaiset samurait ja talonpojat kapinoivat bakufua vastaan, ja Edo kutsui hollantilaiset alukset pommittamaan kapinallisten tukikohtaa. Tapahtuma merkitsi kristillisen liikehdinnän loppua, vaikkakin jotkut katoliset kristityt selviytyivät maan alla, niin kutsuttuina Kakure Kirishitanina.


title: Kristittyjen vainot

text: Kristityt ovat vainonneet runsaasti myös toisiaan historiansa aikana. Ristiretket innostivat hyökkäykseen myös kristittyä Konstantinopolia neljännen ristiretken aikana vastaan vuonna 1204. Katolisen kirkon piirissä oli inkvisitio kerettiläisesti ajattelevia kohtaan. Ranskassa katolilaiset vainosivat 1500-luvulla hugenotteja, minkä johdosta suuri osa Ranskan protestanteista pakeni Saksaan, Englantiin ja Alankomaihin. Englannissa alettiin Uskonpuhdistuksen jälkeen puolestaan vainota katolilaisia. 1500–1600-luvut olivat Euroopassa katolisten ja protestanttien välisten uskonsotien aikaa. Suurimpana tämän kauden sotana oli kolmikymmenvuotinen sota 1600-luvun alkupuolella. Uskonnonvapautta ei ollut, vaan kunkin maan hallitsija määräsi uskonnon harjoittamisesta.


title: Kristittyjen vainot

text: Islamilaisen lain mukaan kristityt ja juutalaiset ovat "dhimmejä" eli suojeltuja. Heille suodaan oikeudet harjoittaa uskontoaan, mutta asema ei ole tasaveroinen muslimeihin verrattuna. Tämän takia valtaosassa islamilaista maailmaa kristityt joutuvat kokemaan syrjintää.


title: Kristittyjen vainot

text: Vaikka historian aikana on kristittyjen asema ollut islamilaisissa maissa välillä hyväkin, on ajoittain ollut myös vainojen kausia. Turkissa murhattiin 1900-luvun alussa toista miljoonaa armenialaista, kreikkalaista ja assyrialaista kristittyä (Armenialaisten kansanmurha). Turkissa kristityn vähemmistön asema ei Euroopan unionin mukaan ole vieläkään tyydyttävä.


title: Kristittyjen vainot

text: Irakissa esiintyi Saddamin syrjäyttämisen jälkeen kristittyjen vastaista toimintaa. Vaikka kristittyjä on arviolta vain viisi prosenttia väestöstä, vastaavat kristityt UNHCR:n mukaan 40 prosenttia Irakin pakolaisista. Arviolta yli puolet Irakin kristitystä väestöstä on paennut maasta sodan alkamisen jälkeen. Viime vuosina Isis-järjestö on vainonnut kristittyjä hallitsemillaan alueilla mm. Syyriassa, Irakissa ja Libyassa. Libanonin sisällissodan aikana niin kristityt kuin muslimitkin rikkoivat ihmisoikeuksia. Sudanissa Janjaweed on syyllistynyt kristittyjen murhiin. Kristittyjen kaltoin kohtelusta on syytetty myös Saudi-Arabiaa, Egyptiä ja Irania. Indonesiassa ja Pakistanissa islamistimilitantit ovat tehneet kristittyjä vastaan terrori-iskuja. Sudanissa kristittyjä on myyty orjiksi.


title: Kristittyjen vainot

text: Kommunismi ideologiana suhtautuu uskontoon ja Jumalaan lähtökohtaisesti kielteisesti, mistä syystä monissa sosialistisissa maissa on esiintynyt uskontoihin kohdistuvaa vainoa. Neuvostoliitossa, Itä-Saksassa ja Albaniassa avoin uskonnon harjoittaminen tai levittäminen oli kiellettyä, mutta Puolassa ja Kuubassa kristinuskon perinteillä on ollut näkyvämpi asema. Puoluejohdon vaihdokset tai poliittinen tilanne saattoivat vaikuttaa uskonnon asemaan vaihtelevasti. Josif Stalin tarvitsi kirkon tukea sotaponnisteluihin, kun taas Nikita Hruštšovin aikaan uskontokielteisyys oli jälleen avoimempaa. Kiinassa kulttuurivallankumouksen aikana uskonnon harjoittajiin kohdistettiin suuriakin sortotoimenpiteitä, kun nuorisokaaderit Maon kehotuksesta pyrkivät kitkemään uskonnolliset ja porvarilliset perinteet kansankerroksista. Pohjois-Koreassa ateismi on edelleen virallinen dogmi. Jopa 300 000 pohjoiskorealaisen kristityn arvellaan menettäneen henkensä vuoden 1953 jälkeen.


title: Kristittyjen vainot

text: Open Doors -niminen järjestö listaa joka vuosi maat sen mukaan, miten huonosti tai hyvin kristittyjen uskonnonvapaus niissä toteutuu ja miten paljon niissä esiintyy kristittyjen vainoa. Arviointikriteerejä on kolme: miten virallinen uskonnonvapaus ja käytännön uskonnonvapaus eroavat toisistaan, seurakuntien asema yhteiskunnissa ja seikat, jotka voivat estää uskonnonvapauden toteutumisen maassa. Vuoden 2014 luettelossa kymmenen kristittyjen uskonnonvapauden kannalta hankalinta maata olivat:


title: Kristittyjen vainot

text: Julkisuudessa on esiintynyt vaihtelevia arvioita nykyajan kristittyjen marttyyrien määristä. Usein esiintyviä lukuja ovat esimerkiksi 100 000 ja 250 000 uskonsa vuoksi tapettua vuosittain. BBC tutki laajemmin levinneen 100 000 marttyyrikuoleman lukumäärää tarkemmin. Luku perustuu Center for the Study of Global Christianityn tekemään tutkimukseen, jossa kymmenen vuoden ajalta oltiin löydetty miljoona marttyyrikuolemaksi laskettua kuolemaa. Näistä kuitenkin esimerkiksi 900 000 oli Kongon sisällissodan uhreja, jossa sodassa molemmat osapuolet olivat kristittyjä. Professori Thomas Schirrmacher International Society for Human Rights -järjestöstä arvioi määrän olevan 7 000–8 000 luokkaa vuosittain. Kristillinen Open Doors -järjestö esittää marttyyrikuolemille arvion 1 200 vuodessa.


title: Kristittyjen vainot

text: Marttyyrien Ääni -järjestön mukaan Intian Orissassa on vainottu kristittyjä joulukuusta 2007. Kristittyjä on pahoinpidelty ja karkotettu kodeistaan ja rakennuksia on poltettu. Hindut ovat pakottaneet eräässä kylässä lähes 40 kristityn perhettä kääntymään hinduismiin.


title: Matti Väisänen (piispa)

text: Matti Kalevi Väisänen (s. 24. helmikuuta 1934 Juva) on "Missionsprovinsen i Sverige och Finland" (Ruotsin ja Suomen lähetyshiippakunta) -nimisen kristillisen yhteisön aiempi piispa, Suomen evankelis-luterilaisen kirkon pappisoikeuden menettänyt sivuun astunut herätysliikejohtaja. Hän toimi piispana Suomen Luther-säätiön ja muiden samaan ryhmään kuuluvien tahojen keskuudessa.


title: Matti Väisänen (piispa)

text: Väisänen on valmistunut teologian kandidaatiksi Helsingin yliopistosta ja vihitty papiksi vuonna 1964. Hän toimi Kansanlähetyksen pääsihteerinä vuosina 1967–1995. Hän on Luther-säätiön hallituksen varapuheenjohtaja. Hän väitteli teologian tohtoriksi Helsingin yliopistosta 2007. Väisäsen väitöskirja "Vedestä vai Hengestä?" käsitteli Uuras Saarnivaaran kasteteologiaa, ja se hyväksyttiin arvosanalla "lubenter approbatur".


title: Matti Väisänen (piispa)

text: Väisänen on kirjoittanut useita teoksia, jotka on kustantanut kustannusosakeyhtiö Uusi Tie ja Suomen Luther-säätiö.


title: Matti Väisänen (piispa)

text: Matti Väisänen syntyi 24. helmikuuta 1934 Juvalla körttitaustaiseen perheeseen. Hänen lapsuuteensa ja nuoruuteensa kuuluivat körttipukuisen Emma-tädin seurapuheet. Väisäsen mukaan henkilökohtaisempi uskonvakaumus syntyi kesällä 1957, vuosi ylioppilaaksi tulon jälkeen. Tätä ennen hän kuvailee olleensa kahden tien kulkija. Runsaan kuukauden kuluttua hengellisestä heräämisestään hän aloitti teologian opinnot Helsingissä, asuen opiskeluajan evankelisessa ylioppilaskodissa Domus Evangelicassa. Jälkikäteen Väisänen on kokenut olleensa vasta uskoontulleena epäkypsä opiskelemaan teologiaa, ja hän on sanonut uskoneensa tuolloin aina viimeisen luennon mukaan. Evankeliset opiskelutoverit Domus Evangelicassa kuitenkin antoivat hänelle hengellistä ja teologista tukea. Väisäsen opintoihin kuuluivat myös stipendiaattiopiskelut Yhdysvalloissa vuosina 1961–1963.


title: Matti Väisänen (piispa)

text: Väisänen vihittiin papiksi 1964, ja hänen ensimmäinen työpaikkansa oli Heinolan kaupunkiseurakunnan nuorisopapin viransijaisuus 1963–1964. Täällä hän tuli osaksi paikkakunnalla vaikuttavaa uuspietististä nuorisoherätystä. Vuosina 1964–1966 hän oli Imatran seurakunnan papiston apulaisena. Hän teki tämän jälkeen mittavan uran viidennen herätysliikkeen piirissä: Hän oli Uusi Tie Oy:n koulutussihteeri vuonna 1967, Suomen Ev.-lut. Kansanlähetyksen kotimaansihteeri ja oto. pääsihteeri 1967–1971 sekä saman järjestön pääsihteeri vuodesta 1971 vuoteen 1995, jolloin hän jäi eläkkeelle. Samaan aikaan hän oli Vie Sanoma -lehden päätoimittaja vuosina 1985–1995.


title: Matti Väisänen (piispa)

text: Väisänen vihittiin Pyhän Sydämen kappelissa Helsingissä 20. maaliskuuta 2010 "Missionsprovinsenin" neljänneksi piispaksi ja sen ensimmäiseksi Suomen piispaksi. "Missionsprovinsen i Sverige och Finland" on Ruotsissa ja osittain Suomessa toimiva virallisiin kirkko-organisaatioihin kuulumaton luterilainen yhteisö. Matti Väisäsen piispan vihkimisen toimittivat "Missionsprovinsenin" piispat Arne Olsson, Göran Beijer ja Lars Artman sekä Kenian evankelis-luterilaisen kirkon johtava piispa Walter Obare. Piispana Väisänen toimi pääasiallisesti Suomen Luther-säätiön palveluksessa työskentelevien "Missionsprovinsenin" pastoreiden esipaimenena. Jo viikon kuluttua omasta piispanvihkimyksestään hän osallistui Göteborgissa "Missionsprovinsenin" piispan Roland Gustafssonin vihkimykseen, ja rukoilevaisten kesäseurojen päätöstilaisuudessa vuonna 2010 hän siunasi kutsuttuna piispana juhlaväen.


title: Matti Väisänen (piispa)

text: Suomen evankelis-luterilaisen kirkon entisen arkkipiispan Jukka Paarman mukaan Väisäsen piispaksi vihkiminen on ristiriidassa kirkkolain kanssa ja merkitsee Luther-säätiön erkaantumista kirkosta. Väisänen piti arkkipiispan kannanottoa odotettuna. Hän näki tilanteen siten, että Suomen evankelis-luterilaisen kirkon muuntuminen ”yhteiskunnalliseksi peiliksi” on synnyttänyt vastareaktion, joka painottaa sitä, että kirkon on oltava kirkko. Väisänen ei kokenut, että vihkiminen merkitsisi pesäeron tekemistä evankelis-luterilaiseen kirkkoon. Yleisradion haastattelussa 20. maaliskuuta 2010 Väisänen sanoi ”Me emme tästä lähde, jos jonkun pitää lähteä, niin lähtekööt ne, jotka ovat Raamatusta luopumassa”. Myös nykyinen arkkipiispa Kari Mäkinen toivoi Ylen A-studion haastattelussa 29. maaliskuuta, että Väisänen tekisi omat johtopäätöksensä ja eroaisi evankelis-luterilaisesta kirkosta.


title: Matti Väisänen (piispa)

text: Tampereen tuomiokapituli on pidättänyt 7. huhtikuuta 2010 Matti Väisäsen toistaiseksi Suomen evankelis-luterilaisen kirkon pappisvirasta "Missionsprovinsenin" piispaksi vihkimisen vuoksi. 11. elokuuta 2010 tuomiokapituli päätti, että Väisänen menettää pappisvirkansa Suomen evankelis-luterilaisessa kirkossa perusteluina Väisäsen asettuneen piispaksi vailla kirkkolain siihen suomaa oikeutusta, hiippakuntaa ja virkaa. Päätöksestä tehty oikaisupyyntö hylättiin aiheettomana 22. syyskuuta 2010.


title: Matti Väisänen (piispa)

text: Matti Väisänen piispana on vihkinyt Luther-säätiölle useita pappeja. Viimeksi 17. syyskuuta 2011 hän vihki Kuopiossa papeiksi Sebastian Grünbaumin, Joel Kerosuon ja Vilho Teivaisen. Suomen evankelisluterilaisen lähetyshiippakunnan perustamisen jälkeen Väisäsen seuraajaksi ja Lähetyshiippakunnan I piispaksi valittiin Risto Soramies.


title: Rafael Pascual

text: Rafael Pascual (16. maaliskuuta 1970) on espanjalainen lentopalloilija. Kaudella 2007–2008 hän pelaa Italian A2-liigassa Materdomini Volley.It Castellana Grotte nimisessä joukkueessa. Pascualia pidetään yhtenä kaikkien aikojen parhaimmista lentopalloilijoista maailmalla. Häntä pidetään myös espanjalaisen lentopalloilun ikonina.


title: Rafael Pascual

text: Rafael Pascualin ura liikkelle pääsarjatasolla jo 18-vuotiaana Acd Bomberos nimisessä joukkueessa Espanjan pääsarjassa. Ensimmäisen ammattilaiskautensa jälkee hän suuntaisi pelaamaan suurseura Granadaan, josta nykyäänkin ponnistaa Espanjan maajoukkueeseen kirkkaimmat tähdet. Granadassa Pascual viihtyi yhden kauden, jonka jälkeen hän suuntasi pelaamaan Gran Canaria nimiseen joukkueeseen, josta matka jatkui kauden jälkeen Almeriaan. 23-ikäisenä Pascual lähti koittamaan rajojaan Italian A2-liigaan. Hän nousi yhdessä joukkueensa Banca di SS - F.O.S. S.Antioco heti maailmankovimpaan lentopalloliigaan, Italian A1-liigaan. Kaksi kautta hän pelasi A1-liigassa Antiocon joukkueessa, kunnes suurseura Alpitour Cuneo nappasi jo huippupeluriksi kehittyneen Pascualin riveihinsä. Ennen siirtymistään Cuneoon Pascual valittiin A1-liigan parhaimmaksi pelaajaksi. Cuneossa Pascual voitti heti Italian A1-liigan mestaruuden, CEV-cupin, Euroopan Supercupin, ja hänet valittiin jälleen kerran A1-liigan parhaimmaksi pelaajaksi. Loistavan kauden jälkeen Pascual jatkoi otteitaan, myös seuraavalla kaudella kun hän eteni joukkueensa kanssa jälleen kerran Euroopan Supercupin voittoon, ja Cup-voittajien cupin voittoon. Samalla Cuneo otti pronssia A1-liigassa. Kaudella 1998 Cuneo otti jälleen Cup-voittajien Cupin kultaa. A1-liigan finaalisarjassa Cuneo hävisi Trevisolle, ja joutui tyytymään pronssiin. Kaudella 1999 Cuneo otti jälleen A1-liigan mestaruuden Pascualin johdolla, ja samalla Italian Supercupin kultaa.


title: Rafael Pascual

text: Vuonna 2000 Pascual lähti Japanin liigaan pelaamaan vuodeksi Panasonic Osaka nimiseen joukkueeseen. Japanista hän suuntasi jälleen kerran vuodeksi Ranskaan Poitiersiin, josta tie vei jälleen kerran Italiaan, A1-liigaan. Latinan joukkueessa Pascual vietti vuoden, jonka jälkeen olivat vuorossa Perugia, ja Telephonica Gioia del Colle. Kolme vuotta Italiassa oltuaan Pascual vaihtoi puoleksi vuodeksi Espanjaan, jonka jälkeen taas Italiaan A1-liigaan Colleen pelaamaan. Vuosi jälleen Italiassa, ja sen jälkeen vuorossa Kreikan Panathinaikos josta Pascual siirtyi muutaman kuukauden jälkeen Portugaliin loppukaudeksi pelaamaan. Portugalin jälkeen hän palasi Italiaan A1-liigaan Valentinan joukkueeseen. A1-liigassa Pascual pelasi vuoden kunnes siirtyi Castellano Grotteen pelaamaan, jota hän edustaa myös 2007–2008 kaudella.


title: Rafael Pascual

text: Espanjan miesten lentopallomaajoukkuetta Pascual on edustanut peräti 516. A-maaottelun verran. A-maaottelu määrä on tiettävästi kaikkien aikojen suurin urheilussa. Maajoukkueessa hän on toiminut kapteenina vuodesta 1995 lähtien. Hän on ollut nostamassa Espanjaa kohti maailman kirkkainta kärkeä. Vuonna 1995 Espanja pelasi historiansa ensimmäisen kerran Maailmanliigassa, jossa Pascual valittiin parhaimmaksi pelaajaksi. Vuoden 1998 Maailmanmestaruuskilpailuissa Espanja sijoittui 8. sijalle, ja Pascual valittiin parhaimmaksi pelaajaksi. Seuraavan vuoden Lentopallon Maailmancupissa Pascual johti joukkuettansa jälleen urheasti, mutta se ei riittänyt kesäolympialaisiin 2000. Hänet kuitenkin valittiin Maailmancupin parhaimmaksi pelaajaksi. Vuonna 2005 Espanja jäi EM-kisoissa 4. sijalle, kun se hävisi kirvelevästi välierissä Venäjälle. Vuonna 2007 Espanja voitti 37-vuotiaan Pascualin johdolla historiansa ensimmäisen Euroopan Mestaruuden.


title: Olena Hovorova

text: Olena Ivanivna Hovorova (, s. 18. syyskuuta 1973 Izmajil, Odessan alue, Ukrainan SNT, Neuvostoliitto) on entinen ukrainalainen yleisurheilija, jonka päälaji oli kolmiloikka.


title: Olena Hovorova

text: Hovorova voitti Ukrainan kolmiloikkamestaruuden ulkoradoilla vuosina 2002, 2003 ja 2004. Universiadeissa hän saavutti kultaa kolmiloikasta vuosina 1997 ja 1999.


title: Olena Hovorova

text: Arvokisoista Hovorova saavutti kaksi mitalia: MM-pronssia Ateenasta 1997 ja olympiapronssin Sydneystä 2000. Hän voitti myös junioreiden MM-pronssia vuonna 1992.


title: Liettua olympialaisissa

text: Liettua osallistui olympialaisiin ensimmäisen kerran Pariisin kesäolympialaisissa 1924. Liettua oli mukana myös vuoden 1928 talvi- ja kesäkisoissa, mutta 1930-luvun kisoihin maa ei osallistunut. Toisen maailmansodan jälkeen liettualaisurheilijat edustivat Neuvostoliittoa vuosina 1952–1988. Itsenäisenä maana Liettua palasi olympialaisiin Barcelonan 1992 kesäkisoissa, joissa se voitti ensimmäisen kultamitalinsa. Talviolympialaisissa maa ei ole menestynyt.


title: Liettua olympialaisissa

text: Liettuan menestyksekkäin urheilumuoto olympialaisissa on yleisurheilusta, mistä se on saavuttanut eniten mitaleita. Yleisurheilulajeista sen menestyksekkäin laji on kiekonheitto. Maan ensimmäinen olympiavoittaja oli kiekonheiton Barcelonassa 1992 voittanut Romas Ubartas. Virgilijus Alekna voitti kiekonheiton olympiakultaa Sydneyssä 2000 ja Ateenassa 2004. Maan muut olympiavoittajat ovat Sydneyssä kultaa naisten trap-ammunnassa voittanut ampuja Daina Gudzinevičiūtė, sekä Lontoossa 2012 100 metrin rintauinnin voittanut Rūta Meilutytė ja nykyaikaisen viisiottelun Laura Asadauskaitė.


title: Liettua olympialaisissa

text: Neuvostoliiton joukkueessa kuusikymmentä liettualaista urheilijaa voitti olympiamitalin vuosina 1952–1988. Varsinkin Neuvostoliiton koripallojoukkueessa liettualaiset olivat merkittävässä roolissa – vuoden 1988 kultamitalijoukkueessa oli neljä liettualaista pelaajaa.


title: Motobu Chōki

text:
Choki Motobu (本部 朝基, Motobu Chōki, 1870–1944) oli Okinawalla Akahiran kylässä syntynyt tunnettu karaten harjoittaja. Hänen isänsä Motobu Choshin oli Okinawan kuninkaan Sho Shitsun (1629–1688) kuudennen pojan jälkeläinen.
Choki Motobu oli nuorin kolmesta pojasta, joten häntä ei koskaan perehdytetty sukunsa "Te"-tyylisuuntaan. Hän oli kuitenkin kiinnostunut kamppailutaidosta, ja vietti nuoruutensa harjoitellen omillaan, lyöden "makiwaraa" ja nostaen raskaita kiviä voimiensa kasvattamiseen. Motobu sai myös lisänimen "Motobu no Saru" (Motobu-apina) ketteryytensä vuoksi.


title: Motobu Chōki

text: Elämänsä aikana Motobu oli monen kuuluisan karatekan opissa, muun muassa Anko Itosu (1841–1915), Sokon Matsumura (1809–1899) ja Kosaku Matsumora (1829–1898) opettivat häntä. Monet Motobun opettajista eivät katsoneet hyvällä silmällä Motobun harrastusta kokeilla taistelutaitojaan katutappeluissa.


title: Motobu Chōki

text: Yleisen uskomuksen mukaan Motobu osasi vain yhden katan, Naihanchin, jota hän kutsui "karaten perusluonteeksi". Hän kuitenkin on kommentoinut katoja Rohai, Passai ja Chinto. Joidenkin lähteiden mukaan Motobu harjoitti myös Kusankua, Sanchinia ja Ueseishia. Nähtävästi hän kehitti myös oman katansa nimeltä Shiro Kuma (Valkea Karhu), jota hän ei nähtävästi välittänyt edelleen.


title: Motobu Chōki

text: Motobu eli karatea opettaen Japanissa vuoteen 1941, jolloin hän palasi takaisin Okinawalle, missä hän kuoli kolme vuotta myöhemmin.


title: Sahelinkultavarpunen

text: Sahelinkultavarpunen ("Passer luteus") on Sahelin alueella elävä pieni varpunen. Alkujaan lajin tieteellinen nimi oli "Fringilla lutea".


title: Sahelinkultavarpunen

text: Linnun pituus on noin 13 cm, siipien kärkiväli 18,5–20 cm ja paino 11–16 g. Varpusta selvästi pienempi laji, jonka koiraalla on keltainen pää ja vartalo sekä kastanjanruskea selkä. Naaras ja nuori lintu ovat vaaleanruskeita. Kaikissa puvuissa erottuu siivellä 2 vaaleaa siipijuovaa. Laji on suosittu häkkilintu.


title: Sahelinkultavarpunen

text: Esiintyy meko kapealla vyöhykkeellä Afrikassa Saharan eteläpuolella Sahelin alueella Atlantin rannikolta Punaisellemerelle ja Arabian niemimaan lounaisosassa. Vaelluslintu, joka siirtyilee joskus pitkiäkin matkoja ravinnon perässä. Pesinnän ulkopuolella laji liikkuu 10–100 yksilön parvissa. Parvet yöpyvät tiheissä pensaikoissa, puissa ja sokeriruokoviljelmillä. Yöpymisparvet ovat suurimmillaan kuivana kautena, jolloin Nigerissä arvioitiin yli miljoonan yksilön yöpyneen noin 800 hehtaarin alueella. Lajin elinalueen koko on noin 250 000 neliökilometriä ja lajin kanta on elinvoimainen.


title: Sahelinkultavarpunen

text: Tasankojen ja laaksojen kuivat pensaikot ja metsänreunat. Välttää vuoristoa ja ihmisasutusta.


title: Sahelinkultavarpunen

text: Pesintä ajoittuu sadekausien ja siementen kypsymisen mukaan. Pesii paikoin suurina tuhansien parien yhdyskuntina akasioissa. Tiheimmin asutulla alueella Nigerissä laskettiin noin 57 000 pesää neliökilometrillä. Senegalissa yhdyskuntien väliseksi etäisyydeksi laskettiin keskimäärin 85 km. Pesien väli puussa on muutamia metrejä eikä parin reviiri ole sen suurempi. Ne etsivät ruokansa yhteisiltä ruokailualueilta. Laji on yksiavioinen. Suurikokoinen pesä on keskimäärin 2,5 m korkealla piikkisessä pensaassa tai puussa. Se on pyöreä ja kudottu useiden oksien varaan sadoista piikkisistä oksanpätkistä ja vuorattu höyhenillä, kuiduilla tai siemenhahtuvilla. Kulkuaukko on pesän yläosassa. Koiras tekee pääosan rakennustöistä. Naaras munii 3–5, tavallisimmin 4, munaa. Muna painaa 1,7 g. Haudonta-aika on 10–12 päivää, molemmat puolisot hautovat, vain naaras öisin. Poikaset kuoriutuvat eriaikaisesti ja molemmat emot ruokkivat niitä. Pesimättömiä tai pesinnässään epäonnistuneita naaraita voi osallistua ruokkimiseen. Poikaset ovat lentokykyisiä 2 viikon ikäisinä.


title: Sahelinkultavarpunen

text: Pääravintona ovat siemenet, poikasille tarjotaan myös hyönteisiä.


title: 01011001

text: 01011001 on Arjen Anthony Lucassenin Ayreon-projektin seitsemäs studioalbumi.


title: Oulun Koulun Kohinaa

text: Oulun Koulun Kohinaa on keväisin julkaistava Oulun kaupungin ala-asteiden oppilaiden juttuja ja kuvia sisältävä lehti. Suurin osa lehden myynnistä saaduista tuloista jaetaan stipendeinä oppilaille.


title: Oulun Koulun Kohinaa

text: Lehti ilmestyi ensimmäisen kerran keväällä 1957, Oulun kaupungin kansakoulujen opettajista kootun valiokunnan toimittamana. Tarkoituksena oli jakaa tietoa kaupungin asukkaille kouluasioista sekä oppilaiden että opettajien näkökulmasta. Valiokunnan puheenjohtajana toimi Martti Niemelä. Toinen lehden perustamiseen vaikuttanut henkilö oli Veikko Kerola, joka perusteli julkaisua Helsingissä ilmestyvällä vastaavalla Kevätpörriäinen-lehdellä. Oulun opettajien ammattiyhdistys, jolle Niemelä esitti tämän ajatuksen, hylkäsi kuitenkin sen. Kun lehti muutamaa vuotta myöhemmin vakiinnutti asemansa, Oulun opettajien ammattiyhdistys otti sen julkaistavakseen.


title: Oulun Koulun Kohinaa

text: Opettajavaliokunta julkaisi ensimmäisen lehden, päätoimittaja oli opettaja Sirkka-Liisa Hanski. Lehden nimeksi kaavailtiin Potnapekkaa, josta tuli paljon myöhemmin Oulussa kesäisin liikennöivän katujunan nimi. Oulun Koulun Kohinaa –nimen katsottiin kuitenkin kuvaavan hyvin koulujen, koululaisten ja opettajien elämää.


title: Oulun Koulun Kohinaa

text: Lehden ensimmäinen numero oli mustavalkoinen. Kuvituksesta vastasi opettaja Pertti Visapää ja toimituskunnassa olivat opettajat Lea Alatulkkila, Tyyne Huittinen, Pirkko Kerhola, Julia Korolainen, Aili Kukkonen, Aura Lampi, Eljas Niskanen, Selma Saari ja Maire Tirronen


title: Oulun Koulun Kohinaa

text: Oulun Koulun Kohinaa on sisältänyt lehden perustamisen yhteydessä sovitun linjan mukaisesti myös asiatietoa koulusta. Vuonna 1958 lehdessä kerrotaan mm. Hintan vastavalmistuneesta kansakoulusta, vuonna 1960 Nokelan koulusta ja 1961 Korvensuoran koulusta. Kansanedustaja, toimitusjohtaja Otto Karhin kirjoitus ”Kiintopiste elämään” julkaistiin vuonna 1959. Viisi vuotta myöhemmin eli 1964 lehdessä taas oli FL Lea-Hannele Nisosen laaja kirjoitus ”Yhtenäiskoulu – tulevaisuuden koulu” ja 1967 FL Erkki Viljasen juttu ”Peruskoulu syntyy”.


title: Oulun Koulun Kohinaa

text: Lehden pääosan ovat kuitenkin aina muodostaneet oppilaiden omat kirjoitukset ja piirustukset. Oppilaiden tekstit päätettiin ensimmäisestä numerosta lähtien julkaista sellaisenaan, ts. ilman kieliasukorjauksia. Esimerkki ensimmäisen numeron jutusta on Koskelan koulun V-luokan oppilaan Pentti Sotkasiiran teksti ”Mieliharrastukseni”, jossa hän kertoo valokuvauksesta. 1970-luvulla lehdessä julkaistiin paljon lyhyitä juttuja, vitsejä ja piirustuksia. Esimerkiksi sopii hyvin seuraava vuonna 1977 julkaistu 2B-luokan Ruut Remeksen juttu: ”Tasapaksu. Meidän opettaja on kauhean kiva. Hän on ihan tasapaksu eikä hänestä puutu mitään”. Myöhemmin lehteä ovat leimanneet juttujen ryhmittely koulujen mukaan, moniväriset kuvat ja myös ilmoittajien mainokset.


title: Oulun Koulun Kohinaa

text: Vuosi 1971 oli ainoa, jolloin lehteä ei ilmestynyt. Lehdestä on olemassa myös verkkoversio VerkkoKohina vuodesta 1998 lähtien. Vuosien 1957-1997 lehdistä VerkkoKohinan sivulle on talletettu kansikuvat.


title: Oulun Koulun Kohinaa

text: Lehden päätoimittajina ovat toimineet seuraavat henkilöt:


title: Joulupukki ja noitarumpu

text: Joulupukki ja noitarumpu (, ) on vuonna 1996 valmistunut suomalais-unkarilaisena yhteistyönä tehty 51-minuuttinen animaatioelokuva, joka perustuu Mauri Kunnaksen vuonna 1995 julkaistuun samannimiseen lastenkirjaan. Elokuva on äänitetty suomeksi, englanniksi (britti) ja ruotsiksi. Se on esitetty yleensä lähes joka jouluaatto Yle TV2:lla. Ensimmäisen kerran se näytettiin jouluna 1996, ja se oli tehty televisioelokuvaksi suoraan TV-levitykseen. "Joulupukki ja noitarumpu" on myyty yli neljäänkymmeneen maahan.


title: Joulupukki ja noitarumpu

text: Animaation suunnittelussa olivat mukana Mauri Kunnaksen ohella myös muun muassa hänen vaimonsa Tarja Kunnas, kuvittaja Sami Toivonen ja sarjakuvapiirtäjä Kari Korhonen. Animaation toteutti alihankintana Unkarin Pécsissä toimiva animaatiostudio Funny Films, jossa työhön osallistui 50 henkilöä.


title: Joulupukki ja noitarumpu

text:
Lukiessaan joululahjatoiveita Joulupukki saa erikoisen kirjeen, ja kaikki olettavat sen sisältävän joululahjatoiveen Vekara-nimiseltä pojalta. Joulupukki ei saa viestissä olevasta kuvasta selvää, joten hän päättää käydä yhdessä Nooran ja Villen kanssa näyttämässä kuvaa mestaritontuille. Samaan aikaan kylässä tapahtuu kummia, kun Joulupukkia vainoavat erilaiset oudot onnettomuudet. Paljastuu, että onnettomuuksien takana on shamaani. Shamaani kertoo elokuvan lopussa olevansa itse Vekara-lapsi ja kertoo, että kuva esittää häntä itseään tontun vaatteissa, koska hän halusi pienenä olla tonttu. Hänen kirjeensä oli kuitenkin jäänyt jakamatta, ja hän alkoi kantaa kaunaa Joulupukille, kun tämä ei vastannut hänen kirjeeseensä. Pukki ottaa kuitenkin Vekaran tontuksi, ja kaikki kääntyy parhain päin.
Suomenkieliset ääninäyttelijät:


title: Joulupukki ja noitarumpu

text: Elokuvan tunnuskappaleen "Joulupukin töissä" esitti J. Karjalainen Electric Sauna -yhtyeensä kanssa.


title: Shogun – voittamaton

text: Shogun – voittamaton on japanilais-yhdysvaltalainen television minisarja, joka perustuu James Clavellin romaaniin "Shōgun". Sen on ohjannut Jerry London. Shogun – voittamaton on tähän mennessä ainoa amerikkalainen televisiosarja, joka on kuvattu kokonaisuudessaan Japanissa. Jopa sarjan studiokohtaukset kuvattiin Japanin maaperällä.


title: Shogun – voittamaton

text: Brittiläis-luotsi John Blackthorne (Richard Chamberlain) miehistöineen haaksirikkoutuu Japaniin matkalla kohti tuntematonta. Japanissa heidät otetaan varoen vastaan, ja jesuiittapappi valehtelee Blackthornen ja hänen miehistönsä aikomuksista, jonka seurauksena heidät pistetään maakuoppaan. Kylän samurai-päällikkö rankaisee heitä mm. keittämällä yhden miehistön jäsenen elävältä. Koska Blackthornen nimi on japanilaisten mielestä vaikea lausua, ruvetaan häntä kutsumaan "Anjin-san"-nimityksellä, joka tarkoittaa yksinkertaisesti "luotsia".


title: Shogun – voittamaton

text: Blackthorne joutuu paikallisen ruhtinaan ("daimio") Yabu-saman puheille, mutta sielläkin jesuiittapappi valehtelee Blackthornen toimista, jonka takia heidät leimataan merirosvoiksi. Luotsi lähetetään orjalaivan mukana Japanin toisen sijaishallitsijan, Toranagan, (Toshirō Mifune) nähtäville Osakaan. Matkalla sinne Anjin-san ystävystyy laivan luotsin, Vasco Rodriguesin (John Rhys-Davies) kanssa. Osakassa Blackthorne ja Toranaga käyvät keskustelun, jonka aikana Blackthorne näkee ensimmäisen kerran Lady Toda Mariko Buntaron (Yoko Shimada), josta myöhemmin tulee Blackthornen tulkki ja japanin kielen opettaja. Toranaga laittaa Anjin-sanin vankilaan, mutta myöhemmin selviää, että Toranaga laittoi Blackthornen vankilaan yhdestä syystä: pelastaakseen hänet toisen sijaishallitsijan, Ishidon, (Nobuo Kaneko) kynsistä. Blackthorne jopa ystävystyy hitaasti Toranagan kanssa, ja yliluotsista tulee samurai arvoltaan hatamoto.


title: Shogun – voittamaton

text:
Anjin-sanin unelmana olisi kaapata kierojen jesuiittojen rahanlähde, "Musta Laiva", joka tuo joka vuosi kultaa ja rikkauksia ympäri maailman. Toranaga ei kuitenkaan suostu tähän, koska käsittää portugalilaiset liittolaisikseen. Toranaga eroaa sijaishallitsian neuvostosta, ja tilanne kehkeytyy tiiviiksi Toranagan ja Ishidon välillä. Syttyy sisällissota (ks. Sekigaharan taistelu). Kuitenkin tätä ennen Blackthornen rakastettu Mariko-san menehtyy salamurhaajien hyökkäysessä ja Blackthornen laiva, "Erasmus", on palanut, joten unelma kotiinpaluusta kuivuu. Toranaga voittaa sisällisodan. Anjin-san aloittaa uuden laivan rakentamisen, vaikka Toranaga on päättänyt tuhota senkin edellisen tapaan.
Shogun – voittamaton perustuu brittiläisen navigaattorin William Adamsin seikkailuihin. Siinä tulee esille japanilaiskulttuuri 1600-luvun Edo-kaudella, mikä teki sarjasta katsojien mielestä mielenkiintoisen. Sarjan ohjaaja Jerry London kommentoi asiaa sanomalla, että he halusivat katsojien viihdyttämisen lisäksi opettaa myös japanin kieltä ja Japanin historiaa.


title: Shogun – voittamaton

text: Vaikka sarja Clavellin romaanin tavoin onkin ottanut vaikutteita tositapahtumista ja roolihahmot pohjautuvat oikeisiin historiallisiin henkilöihin sivuosia myöten, on minisarjan kertomus pääasiallisesti fiktiivinen.


title: Shogun – voittamaton

text: James Clavellin valinta John Blackthornen rooliin oli alun perin Sean Connery, mutta Connery kieltäytyi tekemästä televisiorooleja. Myös Roger Moore ja Albert Finney olivat ehdokkaita hahmon tulkitsijaksi, ennen kuin Richard Chamberlain valittiin rooliin. Chamberlain oli omatoimisesti ottanut yhteyttä tuotantotiimiin ja vakuuttanut erityisesti ohjaaja Londonin "partoineen kaikkineen".


title: Shogun – voittamaton

text: Vain kolme japanilaista näyttelijää osasi englantia: Yoko Shimada (Mariko), Masumi Okada (veli Mikael) ja Takeshi Ôbayashi (Urano). Shimada osasi sarjan tekemisen aikoihin hyvin vähän englantia ja hänelle palkattiinkin dialogivalmentaja, joka auttoi Shimadaa lausumaan roolisanansa oikein. Sarjan aikana näyttelijättären englannin kielen taito paranikin huomattavasti.


title: Shogun – voittamaton

text: Kaikki japanilaiset hahmot puhuvat vain japania, paitsi kun kieltä käännetään Blackthornelle. Kun sarjaa esitettiin alun perin Yhdysvalloissa, siinä ei ollut tekstityksiä japaninkielisille osuuksille. Tuottajat ajattelivat, että koska kaikki tapahtumat esitetään Blackthornen kautta, "mitä hän ei ymmärrä, meidänkään ei pitäisi."


title: Shogun – voittamaton

text: Orson Welles toimii sarjan satunnaisesti kuultavana kertojana.


title: Luettelo 1970-luvun miehitetyistä avaruuslennoista

text: Tämä on luettelo 1970-luvun miehitetyistä avaruuslennoista.


title: M/T Stream

text: M/T Stream () on 134,5 metriä pitkä kemikaali/öljytankkeri. Alus on rakennettu vuonna 1976 Ankerlökken Verft Glommen A/S:n telakalla Fredrikstadissa, Norjassa. Kuollutta painoa "Streamilla" on 9 722 tonnia. Alus on rekisteröity Panaman lipun alle.


title: M/T Stream

text: Vuonna 1976 alus kastettiin nimellä "Joaker". Myöhemmin nimeksi vaihtui "Lotos". Vuonna 1983 alus nimettiin "Ek-Cloudiksi".


title: M/T Stream

text: 20. syyskuuta 1998 kello 14.00 alus lähti Göteborgin satamasta määränpäänään Tukholma. Noin kolme tuntia myöhemmin samasta satamasta lähti myös rahtialus M/S "Stena Freighter" kohti Travemündea. "Ek-Cloudilla" oli lastina 9 284 tonnia raakaöljyä, ja miehistöä siellä oli päällikkö mukaan lukien 12 sekä viisi muuta jäsentä. Alukset eivät olleet ottaneet radiokontaktia toisiinsa, ja ne törmäsivät toisiinsa sakeassa sumussa 21. syyskuuta. Törmäyspaikka sijaitsi Tanskassa, Jyllannin niemimaan ja Själlannin välisessä Samsø Bæltin salmessa. Törmäyksessä "Stena Freighterilla" oli vauhtia 17 solmua. Vaurioiden tarkistuksen jälkeen laivat jatkoivat matkaa kohti määränpäitään. "Ek-Cloud" menetti törmäyksessä muun muassa pelastusveneen.


title: M/T Stream

text: Nykyisin alus on nimeltään "Stream".


title: Ampumahiihdon maailmancup 2007–2008

text: Ampumahiihdon maailmancup 2007–2008 oli historian 31. ampumahiihdon maailmancup -kausi miehillä ja 26. kausi naisilla. Se käynnistyi 29. marraskuuta 2007 Suomessa Kontiolahdessa ja päättyi 16. maaliskuuta maailmancupin finaaleihin Oslon Holmenkollenilla.


title: Alan Ruck

text: Alan Ruck (s. 1. heinäkuuta 1956 Cleveland, Ohio, Yhdysvallat) on yhdysvaltalainen teatteri-, televisio- ja elokuvanäyttelijä.


title: Alan Ruck

text: Hänet tunnetaan ehkä parhaiten Cameron Frye -roolistaan elokuvassa Vaihdetaan vapaalle, Ferris ("Ferris Bueller's Day Off") vuonna 1986 (Ruck oli 29-vuotias, kun hän esitti 17-vuotiasta Cameronia). Hänet voidaan muistaa myös yhdysvaltalaisen ABC-televisiokanavan tilannekomediasta Spin City (1996–2002).


title: Alan Ruck

text: Vuonna 2005 hän esitti Leo Bloomia Broadway-musikaalissa The Producers. Hänellä on pieni rooli M. Night Shyamalanan ohjaamassa elokuvassa The Happening.


title: Alan Ruck

text: Ruck syntyi Clevelandissa, Ohiossa. Hän kävi Parma Senior -nimisen lukion Parmassa, Ohiossa ja kävi Illinoisissa yliopiston. He asuu Los Angelesissa, Kaliforniassa. Hän oli naimisissa Claudia Stefanyn kanssa vuoteen 2005 asti, jonka aikana hän sai kaksi lasta, Emman ja Samin.


title: Kultakekonokka

text: Kultakekonokka ("Suthora verreauxi") eli aiemmalta nimeltään kultanokkatimali on aasialainen varpuslintu. Laji on nimetty Jules Verreauxin kunniaksi.


title: Kultakekonokka

text: Pitkäpyrstöinen pieni kerttu, jonka höyhenpuku on pääosin ruskea, vatsapuoli valkoinen ja kurkku musta.


title: Kultakekonokka

text: Kultakekonokka elää Kaakkois-Aasiassa: Etelä-Kiinassa, Laosissa, Myanmarissa, Vietnamissa ja Taiwanilla. Lajin elinalueen koko on 1–10 miljoonaa neliökilometriä ja sen kanta on elinvoimainen.


title: Kultakekonokka

text: Trooppiset ja subtrooppiset kosteat vuoristometsät.


title: Kultakekonokka

text: Pääasiassa hyönteiset ja muut oksistossa elävät selkärangattomat.


title: Leopold Auer

text: Leopold (von) Auer (; 7. kesäkuuta 1845 Veszprém, Unkari – 15. heinäkuuta 1930) oli unkarilainen viulisti, opettaja, kapellimestari ja säveltäjä.


title: Leopold Auer

text: Leopold Auer syntyi juutalaisperheseen. Hän opiskeli viulunsoittoa paikallisen kapellimestarin johdolla. Auer jatkoi opintoja Budapestissa ja sitten Wienissä. Venäjällä hän soitti ensimmäisenä viulistina Pietarin Keisarillisen teatterin orkesterissa sekä Mariinskin baletissa. Vuonna 1918 Auer muutti Yhdysvaltoihin. Hän soitti Carnegie Hallissa 23. maaliskuuta, 1918 ja esiintyi Bostonissa, Chicagossa ja Philadelphiassa. Auer liittyi esittävien taiteiden kouluun Juilliard Schooliin 1926 New Yorkissa.


title: Leopold Auer

text: Auer oli Pietarin konservatorion professori ja aikansa huomattavimpia viulunsoitonopettajia. Hänen oppilaitaan olivat monet kuuluisat viulistit, kuten Mischa Elman, Efrem Zimbalist, Jascha Heifetz ja Georges Boulanger.